
Međimurje dobilo 
Regionalni centar 
kompetentnosti u 


strojarstvu ZEGA 


NA NOGE 

DOLAZI | Bosilj sve nazvao 
HADU ** | šalom, Cehok 1 
Klopotan pozivaju 
ga na ostavku! ... 


SLUČAJ TRANSKRIPTI U VARAŽDINU! 


Bosilj sve nazvao 
šalom, Cehok 1 
Klopotan pozivaju 
ga na ostavku! 


Tjednik Nacional u posjedu je 
transkripata razgovora varaždinskog 
gradonačelnika Nevena __Bosilja_ 1 
direktora Varkoma Brune Istera, a 
nakon što su transkripti u utorak 
objavljeni, uslijedio je niz reakcija. 

Bosilj je, naime, na svojem 
Facebook profilu objavio tekst pod 
nazivom ,,Nema veselja za Čehoka: 
treba malo pažljivije čitati 
transkripte!" u kojem je, između 
ostalog, ustvrdio da je politika čudo i 
da od naizgled normalnih ljudi stvori 
neobične pojave. 

-Kad na izborima izgubiš vlast, onda 
je u kulturi demokracije i normalnog 
čovjeka da prihvati poraz. Ali, ako si 1 
nakon toga opsjednut povratkom na 
vlast pa da pri tom ne prežeš od ičega 
što ti dolazi pod ruku (od raznih lažnih 
prijava, često — anonimnih — dojava 
medijima izmišljenih konstrukcija...), 
onda je to slučaj za razna promatranja 
— napisao je Bosilj. 

Podsjetio je na transkripte iz lipnja 


prošle — godine koje je bivši 
gradonačelnik Ivan Cehok, kojeg je 
nazvao neutješnim izbornim 


gubitnikom i krivcem za bale ,,dobio 
vjerojatno _ od nekog iz skupine 
privedenih i osumnjičenih iz afere 
Pročistač“. 

-U svom tom sljepilu mržnje, čovjek 
iz tih rečenica nije u stanju iščitati 
sarkazam. I onda moju šalu da ću dići 
ruke od svega, ili pitanja koje sebi 
postavljam ,,a što je meni ovo trebalo“, 


4 


ph 


podmetne u rujnu prošle godine svom 
koalicijskom partneru u županiji i 
županu Stričaku, koji je na glas 
izgovorio ono što se neutješni gubitnik 
nije usudio, kako eto odustajem od 
funkcije gradonačelnika. 

E pa dečki, kad već iz ukradenih ili 
posuđenih transkripata vaših prijatelja 
ne možete razumjeti šalu, a vidljivo i 
da vam je pamćenje kratko, evo 
podsjetnika na javno objavljenu izjavu 
iz rujna kada je propao sličan pokušaj 
podmetanja iz režije kuhinje dva velika 
kuhara (Čehok — Stričak) — napisao je 
Bosilj te prenio u cijelosti izjavu pod 


naslovom: ,,Ostat ću gradonačelnik sve 
do kraja mandata, bez obzira na to tko 
što o tome pričao, sanjao ili 
podmetao“. 

Uputio im i poruku 

Bosilj je svoje političke suparnike 
nazvao nesretnicima koji ne razumiju 
šalu, uputivši im poruku: 

-Gospodo političari, uzdignite se 
iznad svojih sitnih osobnih interesa (a 
neki i frustracija), iznad interesa vaših 
stranaka ili grupa koje ste okupili oko 
nazovi nezavisne liste. Budite barem 
na trenutak obični ljudi kojima je stalo 
do našega grada. Varaždin je važniji od 

bilo kojeg političara, od bilo koje 
stranke, od bilo koje nezavisne liste. 
Ovi se prijevremeni izbori, koje HDZ- 
ova Vlada uporno odbija raspisati, 
organiziraju isključivo zbog bala koje 
su već dosegle punoljetnost na ulazu u 
naš grad. Evo vam prilike i poziva: 
jeste li za ili ste protiv trajnog rješenja 
bala?! To je bilo pitanje i na Gradskom 
vijeću, a to je i pitanje ovih izbora. Sve 
ostalo je politički folklor, pa i ovakvo 
smiješni pokušaji zloupotrebe 
transkripata. Iznad svih, Varaždin! 

Bivši gradonačelnik Ivan Čehok u 
srijedu pak je okupio novinare kako bi 
im iznio svoju stranu priče i pozvao 
aktualnog gradonačelnika da podnese 
ostavku. 

Čehok je naglasio da ni on ni župan 


Anđelko  Stričak nemaju veze _s 
transkriptima objavljenim u 
Nacionalu. 


-To je uopće besmisleno komentirati 
i mislim da je samo po sebi jasno. 
Novinari Nacionala su ponajbolji 
istraživački novinari u Hrvatskoj i 
smiješno je komentirati da bismo mi 
mogli imati bilo što s time, pogotovo 
Stričak jer bi onda ispalo da je Stričak 
novinarima Nacionala prošli tjedan 
dao i ove transkripte koji se odnose na 
HDZ. To sve samo potvrđuje ovu jednu 
paranoidnu i narcisoidnu poziciju 
Bosilja, koji misli da sve što se 
objavljuje protiv njega ima bilo kakve 
veze s nama — rekao je Čehok. 

Čehok uvjeren da tu ima puno više 
svega 

Istaknuo je kako ga je ovaj slučaj tek 
sada počeo zanimati. 

-Mi ćemo sada pokušati doći do tih 
transkripata jer smo uvjereni da tu ima 
još svega i svačega. Ono što je jučer 
izjavio, naime obično kada imate lošeg 
govornika s oskudnim i siromašnim 
mislima onda on počne koristiti strane 
riječi, tako da je Bosilj rekao da je ta 
njegova izjava "Ja bum dal ostavku, a 
onda se ti s novim gradonačelnikom 
zaj...", da je to sarkazam. Dakle, 
moram reći gradonačelniku da to nije 
sarkazam — poručio je Čehok te 
nastavio: 

-Reći da ćeš dati ostavku nakon dvije 
godine, ne samo u transkriptu, što 
može potvrditi minimalno još deset 
drugih ljudi — od sportaša, 
poduzetnika, predsjednika mjesnih 
odbora kojima je Bosilj to govorio u 
lice —oči u oči. Meni to ne treba, ja to 
ne mogu, ja ću dati ostavku. To nije 
sarkazam! To je ponovno 
obmanjivanje građana Varaždina, to je 
jedna infektivna igra i s gradskim 
vijećem. 

-Zbog ovih transkripata koji su 


Hrvatska narodna stranka 


objavljeni, ali i zbog svega drugoga, 
mislim da bi bilo najbolje da se ide na 
izbore i za gradonačelnika i za gradsko 
vijeće. Da je Bosilju stalo samo do toga 
da se ponovno izabere vijeće pa da 
onda da ostavku, to je sad više nego 
jasno. Još jedna stvar je bitna iz tog 
transkripta, činjenica duboke podjele u 
samom SDP-u. S jedne strane imate 
Bosilja i Istera, a s druge strane imate 
Markovića. To je jedna duboka podjela 
koja razara ovaj grad — kazao je Čehok. 

Klopotan o transkriptima 

Cijelu je situaciju u utorak 
komentirao i predsjednik varaždinskog 
HNS-a Igor Klopotan. 

-Gradska organizacija HNS-a Grada 
Varaždina poziva SDP-ovog 


gradonačelnika Nevena Bosilja da, ako 
zaista planira dati ostavku nakon dvije 
godine mandata, to učini odmah. 
Gradonačelnik ipak kaže da je to šala, 
no ako je istina, pozivamo ga da odmah 
da ostavku i da idemo na izbore za 
novog gradonačelnika ili pak da javno 
demantira ove navode i obeća da to 
neće učiniti — rekao je Klopotan 
dodajući da će Bosilj, ako nakon dvije 
godine mandata podnese ostavku, 
dovesti Grad u još dublju krizu nego 
što je sada. 

-Nismo sigurni je li njegov zamjenik 
sposoban voditi Grad i riješiti bale 1 
sve ostale goruće 

probleme Grada _ — 
Klopotan. 


istaknuo je 

Loborka Ivka Bolfek 
roslavila 100. rođendan 


Veliko slavlje održalo se u četvrtak u 
obiteljskom domu za starije Orhideja u 
Zlataru gdje je Loborka Ivka Bolfek 
proslavila svoj 100. rođendan. Uz 
njezinu obitelj i prijatelje, na proslavu 
je stigla i načelnica Općine Lobor 
Ljubica Jembrih kako bi joj uputila 
najljepše želje i uručila mali znak 
pažnje. 

lako slabijeg sluha, Loborka Ivka 
koja ima jednu kćer, tri unuke i šest 
praunuka kao recept dugovječnosti 
ističe težak rad i puno vode. Drži se 
savjeta svog liječnika, pa dnevno pije 
barem dvije litre vode i ne izlazi na 
sunce kako ne bi dobila ,,hrđave fleke". 
Svoje staračke dane provodi u domu 
družeći se s kolegicama i gledajući 
televiziju. 

Njezina kćer Božena opisala je da se 
nekoć teško živjelo i puno radilo, a 
ispričala je više i o životu svoje majke. 
Baka Ivka rođena je 1923. godine u 
Loboru gdje je provela cijeli svoj život, 
a unatoč tome što je u četvrtak 
proslavila 100. rođendan, zdravlje joj je 
još uvijek dosta dobro. 

-Udala se s oko 25 godina. Suprug joj 
se zvao Božidar, ali on je umro prije 30 
godina. Sad je već osmu godinu u 
domu. Prije je bila u Turnišću preko 
socijalne skrbi. Tamo je pala i nije 
mogla više hodati pa sam ju preselila 
ovdje — objasnila je Božena. 

Čestitke  slavljenici uputila je i 
načelnica Jembrih koja je poručila kako 


je ovo izrazito sretan dan za njihovu 
Općinu. 


- Drago mi je što smo se mogli 
okupiti na 100. rođendanu naše 
mještanke i razveseliti ju. Vidjeli smo 
kako je sretna i njegovana, a drago mi 
je što je uspjela pronaći smještaj u 
ovom prekrasnom, kvalitetnom domu 
te da se tu osjeća isto kao i u svojem 
rodnom domu u Loboru — rekla je 
Jembrih. 

Načelnica je ovu priliku iskoristila i 
kako bi najavila skoru izradu projektne 
dokumentacije za izgradnju centra za 
starije osobe u Loboru. 

-Na taj će način sama Općina na 
svom području moći pružati 
adekvatniju i kvalitetniju skrb za osobe 
treće životne dobi — naglasila je 
Jembrih. 

Inače, rođendan bake Ivke bio je prva 
proslava okruglog stotog rođendana u 
obiteljskom domu za starije Orhideja, a 
kako je kazala vlasnica Mirjana 
Šimunić Pezelj za nekoliko godina 100. 
bi rođendan moglo proslaviti još 
nekoliko korisnika. 

- Naša današnja slavljenica je u dom 
stigla u kolicima, kao i sada, no puna je 
duha, brzo se snašla, imala je snažnu 
želju da prohoda, ali s obzirom na 
godine to nije bilo moguće. Vedra je i 
još uvijek ima želju za životom — rekla 
je Šimunić Pezelj. 

Iako se u domu slave svi rođendani, 
ova proslava ipak je bila posebnija jer 
su uz korisnike stigli i članovi obitelji, 
kao i ostali uzvanici. 

ZAJEDNO PROTIV NASILJA 


Valentinovo sa 
snažnom porukom 


Podržite globalnu kampanju 
»Milijarda ustaje " 


Tematska tribina ,,Zajedno protiv nasilja u obitelji“ održat će 
se u utorak 14. veljače u 17 sati u Gradskoj vijećnici u 
Koprivnici. 

Povjerenstvo za ravnopravnost spolova u suradnji s 
Policijskom upravom  koprivničko-križevačkom povodom 
sudjelovanja u globalnoj kampanji ,,Milijarda ustaje“ organizira 
interaktivnu tematsku tribinu s ciljem prevencije i ukazivanja na 
problematiku nasilja uz savjete i informacije vezane uz prijavu 
i rješavanje slučajeva nasilja. 

Predavačica će biti Maja Gregurović, policijska službenica za 
planiranje i nadzor te za prevenciju u Uredu načelnika, kao i 
stručnjakinje iz raznih područja. 

Sudjelujte u globalnoj kampanji ,,Milijarda ustaje“ i dajte svoj 
doprinos u borbi protiv nasilja u obitelji, a posebno protiv 
nasilja prema ženama. 


Jarun dobiva novi izgled 
nakon 40 godina ! 


Zbog potrebe izvođenja radova na Aleji Matije Ljubeka u zoni 
Rekreacijsko-sportskog centra Jarun od 8. veljače 2023. bit će na 
snazi privremena regulacija prometa koja će, ovisno o 
vremenskim uvjetima, trajati 45 dana. 

Za vrijeme regulacije prometa bit će onemogućeno kretanje 
motornih vozila i biciklista, a za vrijeme dnevnih radova, od 07.00 
do 17.00 sati, bit će zabranjeno kretanje pješaka Alejom Matije 
Ljubeka. U navedenom periodu ulicom Hrvatskog sokola, na 
dijelu od Horvaćanske ceste do ulaza u RC Jarun, omogućit će se 
obostrano parkiranje vozila. 

Radovi koji obuhvaćaju uređenje i asfaltiranje kolnika i 
biciklističke staze u dužini od 6.400 metara vrijednosti su oko 3 
milijuna eura. Projekt je prijavljen na Fond solidarnosti Europske 
unije i očekuje se moguć povrat do 2,4 milijuna eura odnosno do 
80%. 


KAKVA GESTA: 


Župan Posavec 
gradonačelnicu Ci1vidini 
iznenadio ogromnim 
buketom cvijeća! 


Kako bi svojoj kolegici, 
gradonačelnici Čakovca Ljerki 
Cividini čestitao = jučerašnji 
rođendan, župan Međimurske 
županije Matija Posavec u 
četvrtak ju je obradovao 


ogromnim buketom cvijeća. 
Naime, čakovečka 
gradonačelnica u srijedu je 
proslavila 51. rođendan, a budući 
da su danas i ona i župan 


prisustvovali završnoj konferenciji projekta Regionalnog centra 
kompetentnosti u Tehničkoj školi Čakovec, čelni čovjek 
Međimurske županije iskoristio je ovu priliku, iznenadio ju 
prekrasnim buketom i uputio najljepše rođendanske želje. 

Sve najbolje želi joj i ekipa portala Sjever.hr! 


I Grad Varaždin obilježit će 
Međunarodni dan epilepsije 


Na molbu Hrvatske udruge za epilepsiju i Odjela za pedijatriju Opće 
bolnice Varaždin, u ponedjeljak, 13. veljače ove godine, zgrada HNK u 
Varaždinu biti će osvijetljena ljubičastim reflektorima. 

Tim simboličnim činom Grad Varaždin će kao i mnogi drugi gradovi 
priključiti se obilježavanju Međunarodnog dana epilepsije i Nacionalnog 
dana oboljelih od epilepsije. 

Na taj dan mnoge će značajne građevine u svijetu biti osvijetljene 
ljubičastom bojom u znak podrške osobama s epilepsijom i u svrhu podizanja 
razine svijesti o toj bolesti i poboljšanju kvaliteta života oboljelih osoba. 

Prema podacima Svjetske zdravstvene organizacije, od epilepsije u svijetu 
boluje oko 50 milijuna ljudi dok se u Hrvatskoj taj broj kreće oko 40 tisuća. 

Grad Varaždin stoga iskazuje podršku i aktivno se uključuje u akciju 
Hrvatske udruge za epilepsiju koja brojnim inicijativama želi utjecati na 
poboljšanje kvalitete života osoba s epilepsijom te rušenje predrasuda i 
stigmatiziranja oboljelih od ove bolesti. 

Međimurje dobilo 
Regionalni centar 
kompetentnosti u 


strojarstvu 


Posavec: Ovaj je projekt obrazovna oluja sa sjevera 


HegiDNai 


dicqarnrva SJEwI 


U multimedijalnoj dvorani Tehničke 
škole Čakovec u četvrtak je održana 
završna konferencija projekta 
"Regionalni centar strojarstva 
SJEVER - TŠČ". Riječ je o projektu 
koji je za cilj imao stvaranje 
infrastrukturnih, tehnoloških i 
organizacijskih preduvjeta za 
kvalitetno strukovno obrazovanje te 
obogaćenu — ponudu — obrazovanje 


odraslih sukladno potrebama 
gospodarstva u području strojarstva u 
regiji. 


Regionalni centar kompetentnosti je 
namijenjen učenicima srednjih škola 
koji pohađaju programe obrazovanja u 
sektoru strojarstva, odraslim 
polaznicima, strukovnim nastavnicima 
te poduzetnicima i gospodarstvu u 
regiji. 

Kako je na samom početku objasnio 
ravnatelj Tehničke škole Čakovec, 
Dražen Blažeka začeci ovog projekta 
sežu još u 2012. godinu, a sve su 
uspjeli izrealizirati u svega tri godine 
te su tako prvi u Hrvatskoj završili taj 
objekt u roku. Naime, radovi su bili 
gotovi krajem 2021. godine, što 
ukazuje na to da je uloženo jako puno 
truda - naglasio je ravnatelj Blažeka. 

Zahvalivši na pomoći svima koji su 
sudjelovali u realizaciji projekta, 
dodao je kako se treba konstantno 
raditi na tome da rad u školi bude 
izazov i nagrada, a ne sekundarni izbor 
te pozvao i Ministarstvo da im u tome 

pomogne jer kako je rekao, strukovne 
škole teško dolaze do stručnog kadra. 

- Na tržištu se nastavljamo boriti i 
nastojimo imati dovoljno interesantnih 
sadržaja koji će poticati učenike 
zainteresirane za elektrotehniku, 
računalstvo i strojarstvo, pri upisivanju 
- kazao je ravnatelj. 

Završnoj konferenciji ovog 
vrijednog projekta prisustvovao je i 
međimurski župan Matija Posavec 
naglasivši pritom kako je on 
obrazovna oluja sa sjevera te da 
vjeruje da će Tehnička škola Čakovec 
zadržati svoj vodeći status u regiji, ali 
u Hrvatskoj. 

- Regionalni centar kompetentnosti 
Tehničke škole ovdje u Čakovcu, 
mjesto je gdje svijet obrazovanja 
definitivno postaje bolji odnosno gdje 
se mijenja na bolje. To je mjesto gdje 
učenici postaju vrhunski majstori i 
gdje imaju na raspolaganju svu 
infrastrukturu, opremu i suvremene 
prostore. Ovdje također poduzetnici 
mogu dobiti dodatnu edukaciju, a 
djelatnici također stvaraju dodatne 
kompetencije. Ovo je prvi regionalni 
centar završen u Hrvatskoj i mi smo 
pokazali kako možemo pametno i 
uspješno koristiti EU fondove i kako 
možemo u jednom, relativno kratkom 
vremenu učenicima omogućiti 
dodatno stjecanje znanja - pojasnio je 
župan Posavec te poručio: 

- Naravno, mi nećemo na tome stati. 
Nastavljamo s daljnjim ulaganjem u 
obrazovanje, kako u osnovnoškolsko 
tako i u srednjoškolsko, ali i u visoka 
učilišta. Ovo je definitivno još jedan 
primjer dobre — prakse koji iz 
Međimurja ide prema Hrvatskoj - 
kazao je župan. 

Ukupna vrijednost projekta iznosi 
29.999.995,76 kuna odnosno 
3.981.683,68 eura, a sufinanciran je 
sredstvima iz Europskog fonda za 
regionalni razvoj. 

Mihaela Pancer Zadravec, 
voditeljica projekta objasnila je kako 
je projekt obuhvaćao rekonstrukciju i 


dogradnju regionalnog centra 
kompetentnosti i njegovo opremanje te 
edukaciju. 


- Bilo je vrlo izazovno provesti sve u 
roku, kako zbog pandemije, tako i 
zbog rata u Ukrajini. Dobili smo više 
od 1600 kvadrata novih prostora, a 
rekonstruirana je i zgrada postojeće 
školske radionice. Uređeno je osam 
praktikuma, a deveti je u Strojarskoj i 
prometnoj školi Varaždin koja je 
partnerska škola u projektu - rekla je. 

Kao izaslanik predsjednika Vlade, 
Andreja  Plenkovića predstavljanju 
ostvarenih rezultata projekta nazočio 
je 1 državni tajnik u Ministarstvu 


znanosti i obrazovanja, Stipe Mamić. 
Tom je prilikom istaknuo kako 
strukovno obrazovanje čini 70 posto 
našeg srednjoškolskog obrazovanja i 
prepoznato je kao iznimno važno. 
Ukupno je u Hrvatskoj proglašeno 25 
regionalnih centara kompetentnosti za 
koje je europskim = programima 
predviđeno skoro 1,7 milijardi kuna. 

- Gotovo svi projekti su u nekoj fazi 
aktivnosti, međutim ovaj u Čakovcu 
završen je prvi, što svakako zaslužuje 
posebne čestitke. Cilj je da vaši 
programi budu moderniji i 
suvremeniji, da se nastavnici dodatno 
educiraju i pružaju učenicima i 
budućim generacijama još kvalitetnije 


obrazovanje. Cilj je također da ti 
učenici kada završe obrazovanje i 
pronalaze svoje mjesto na tržištu rada, 
budu zapošljivi i imaju kvalitetno 
plaćena zanimanja, a da poslodavci 
budu zadovoljni onime što im mi iz 
sektora obrazovanja šaljemo - rekao je 
državni tajnik Mamić. 

Napomenuo je i kako je Ministarstvo 
svjesno problema na tržištu rada 
vezanih uz deficitarna zanimanja pa su 
zbog toga osigurali izdašne stipendije 
upravo za to područje. Najavio je da će 
taj natječaj biti raspisan i sljedeće 
akademske godine, a nada se da će 
interes biti sve veći, što je već sada 
primjetno. 

Znaju kako iskoristiti moć društvenih 
mreža za komunikaciju s građanima 


Portal župan.hr i ove je godine istražio 
koji se župani i županice najviše koriste 
najmasovnijim društvenim mrežama u 
RH. Prema istraživanju prvo mjesto drži 
istarski župan Boris Miletić s 21 000 
Facebook pratitelja, a na popisu su svoje 
mjesto našla i dva naša župana sa sjevera 
Hrvatske — međimurski župan Matija 
Posavec s 8900 pratitelja i varaždinski 
župan Anđelko Stričak sa 6300 pratitelja. 

Matija Posavec: Brzina odjeka na FB-u 
mi omogućava bolje procjene pri 
donošenju odluka, a negativni komentari 
su također putokaz 

— Moj Facebook profil dodatak je 
ostalim komunikacijskim kanalima 
kojima na dnevnoj bazi komuniciram s 
javnošću i pokazao se kao dobar alat u 
brzini izmjene podataka kojoj smo u 
današnje vrijeme izloženi te nedostatku 
vremena za susrete uživo. Dio objava 
vodi do naših županijskih internetskih 
stranica. FB profil aktivan je dugi niz 
godina, još iz vremena kada sam, prije 
gotovo deset godina, stupio na mjesto 
župana Međimurske županije, dobra 
strana mu je brzina odjeka na plasirani 
sadržaj koji mi omogućava bolje procjene 
pri donošenju odluka, a negativni 
komentari su također putokaz. 

-U gotovo svakodnevnim objavama 
naglasak stavljam na čovjeka. Nastojim 
pohvaliti, potaknuti i ohrabriti naše 
vrijedne Međimurce kada je riječ o 
njihovim aktivnostima na dobrobit 
zajednice ili uspjeha, pa pri svakom 
osobnom sudjelovanju na nekoj od 
događaja pronađem “sličicu* iz života 
naših ljudi kojom ističem njihove zasluge, 
takve objave nailaze uistinu na veliki 
odjek pratitelja te su redovno popraćene 
dobronamjernom komunikacijom i 
pohvalnim komentarima. 

-Moj je cilj da se dobar glas o našim 
ljudima čuje što dalje, stoga mi je svaki 
puta drago kada objava o uspjesima naših 
sportaša, učenika, studenata, zdravstvenih 
djelatnika, poduzetnika itd. naiđe na 
veliki odjek putem mog FB profila. 

-Društvene mreže “vole? i opuštajuće, 
ohrabrujuće sadržaje pa je glazbena 
videočestitka, primjerice, kojom smo iz 
Međimurske županije ljudima našega 
kraja poslali najljepše želje za Božić i 
novu godinu imala izniman broj pregleda. 
Kada je riječ o aktivnostima Županije 


najčešće ističem mjere i programe kojima 
dopiremo do svakog našeg čovjeka, a 
odjecima koje primam  mjerljivi su 
prepoznatljivost i odobravanje takvog 
puta — napominje Matija Posavec, 
međimurski župan. 

Anđelko Stričak: Društvene mreže su 
važne zbog jednostavne, brze i 
neposredne komunikacije s građanima 

— Bez društvenih mreža komunikacija 
je danas teško zamisliva, a za svaku 
osobu koja obnaša javnu dužnost one su 
važne prvenstveno zato što daju 
mogućnost = jednostavne, brze i 
neposredne komunikacije s građanima. 
Osobni profil na Facebooku sam otvorio 
prije više od deset godina, a sve do danas 
vodim ga samostalno, dok je kasnije 
pokrenuta Facebook stranica Anđelko 
Stričak. — Osobno = nastojim = redovno 
provjeravati i odgovarati na poruke 
građana te im pomoći, ako je to ikako 


Bam leo ira uk 


moguće, no zbog brojnih obveza na 
dužnosti župana nisam aktivan koliko bih 
to htio. 

Na službenom = Facebook = profilu 
nastojim prvenstveno podijeliti 
informacije o projektima i programima 
koje provodimo u Varaždinskoj županiji, 
kao i informacije o uspjesima svojih 
sugrađana, ali i aktivnostima i 
programima Vlade Republike Hrvatske, 
ministarstava i drugih institucija i 
ustanova. Na osobnom profilu, kad mi 
obveze to dopuštaju, objavljujem i 
informacije iz privatnog života. Kao što je 
već poznato, zaljubljenik sam u prirodu i 
fotografiju, pa za svoje fotogalerije i 
dobivam najviše ,,lajkova“. Imao sam 
više upita medija koji su htjeli sa mnom 
napraviti razgovor o tom mojem hobiju, a 
čak su mi predložili i organizaciju 
izložbe... — otkriva Anđelko Stričak, 
varaždinski župan. 

Vrijeme je za razvoj 
prigradskih naselja! 


Krivnju za izvanredne izbore u 
Varaždinu snose sve političke opcije koje 
nisu pokazale odgovornost, naglasio je 
predsjednik varaždinskog HNS-a Igor 
Klopotan prilikom obilaska Mjesnog 
odbora Gojanec. 

HNS je već prošle godine upozorio da 
Grad Varaždin s Gradskim vijećem u 
kojem = prevladavaju = špekulacije i 
politikantstvo te u kojem nema ozbiljnih 
političara spremnih preuzeti odgovornost 
za dobrobit građana neće — moći 
funkcionirati. 

- Gradonačelnik je mogao ponuditi 
privremeno financiranje kako bi sada 
mogao isplatiti sve ono što stavlja na teret 
drugima, a isključivo je njegov teret i 
njegova odgovornost. Nisu svi jednako 
krivi, više je kriva pozicija. Nije ni uloga 
opozicije da podržava proračun. Već prošle 
godine upozorili smo da bi moglo doći do 
ovakve situacije, jer je bilo vidljivo da 
gradsko vijeće s umjetno sklepanom 
većinom i neozbiljnim političarima koji ne 
mogu preuzeti odgovornost za dobrobit 
građana neće funkcionirati — naglasio je 
Klopotan. 


9 


SDP-ovoj vlasti poručujemo kako je 
vrijeme da se značajna financijska sredstva 
počnu ulagati i u prigradska naselja koja su 
zapuštena. Upravo zbog toga, varaždinski 
HNS će, ulaskom u Gradsko vijeće, tražiti 
da se u prigradskim naseljima konačno 
krene s obnovom prometnica i komunalne 
infrastrukture. 

- Prvi prijedlog za Gojanec je prilazna 
cesta glavnoj prometnici kako bi se 
omogućilo nesmetano uključivanje u 
promet. To je projekt Mjesnog odbora koji 
ću ja, uđemo li u Gradsko vijeće, odmah 
predložiti - poručio je Klopotan. 

HNS-ov saborski zastupnik Predrag 
Štromar 

Na skupu građana u Mjesnom odboru 
Gojanec bio je i HNS-ov saborski 
zastupnik Predrag Štromar koji je istaknuo 
kako su izvanredni izbori u Varaždinu 
nepotrebni i financijski skupi, a 
istovremeno, da je proračun izglasan, već 
su se sada mogle donositi važne odluke 
koje se tiču rješavanja najvećeg problema 
u gradu — bala. 

- Siguran sam da će HNS imati utjecaj u 
Gradskom vijeću i mi ćemo sigurno 


forsirati da se bale čim prije maknu i da se 
taj prostor čim prije iskoristi za 
gospodarstvo. Velika je navala 
gospodarskih subjekata, traže se prostori za 
nova radna mjesta, ali nemamo mjesta 
zbog bala. Bale treba maknuti! — naglasio 
je Štromar. 

Dodao je i kako Varaždin nije jedini grad 
u kojem će se održati prijevremeni izbori, a 
Vlada će, kada se skupe svi podaci, utvrditi 
datum održavanja izbora u svim tim 
jedinicama lokalne samouprave. 

Predsjednik MO Gojanec Berislav 
Bračko 

Berislav Bračko, predsjednik Mjesnog 
odbora Gojanec istaknuo je kako je izlaz iz 
naselja na glavnu cestu D35 opasan te kako 
zbog nepreglednosti često dolazi do 
nesreća. Zato naglašava kako je to raskrižje 
potrebno što prije riješiti. 

- Projekt je već u pripremi. Imamo idejno 
rješenje koje je već bilo poslano u resorna 
ministarstva, pa vraćeno na obradu. Mislim 
da bi to moglo zaživjeti. Volim reći da su i 
prigradska naselja slika grada i ulazna 
vrata grada, pa je u njih potrebno i više 
ulagati — rekao je Bračko. 

Pozitivni učinci p 


ročistača 


1 sustava Aglomeracije već 
su vidljivi 


Izgradnja sustava odvodnje i 
pročišćavanja otpadnih voda 
Aglomeracije Varaždinske Toplice 


jedna je od najvećih i najznačajnijih 
investicija u = povijesti — Grada 
Varaždinskih Toplica, a pozitivni 
učinci projekta vrijednog preko 70 
milijuna kuna već su vidljivi. 

Naime,  glavni__cilj_ bio je 
usklađivanje s — Direktivom o 
pročišćavanju komunalnih otpadnih 
voda u svrhu postizanja i očuvanja 
dobrog stanja voda radi zaštite života 
i zdravlja ljudi, zaštite njihove 
imovine te zaštite vodnih i o vodi 
ovisnih ekosustava. 

Direktor Varkoma Bruno  Ister 
naglasio je kako je Aglomeracija 
Varaždinske Toplice prvi projekt na 
ovom području koji je u cijelosti 
dovršen te su dobivene uporabne 
dozvole za mrežu i sustav odvodnje 
te za sam uređaj za pročišćavanje 
otpadnih voda. 

Objasnio je i kako se postojeći 
mješoviti sustav — odvodnje sada 
dogradio budući da su ga potoci 

bujičara i niz izvora termalne vode 
opterećivali. Sada — Varaždinske 
Toplice imaju funkcionalan sustav 
koji ima velike i značajne pozitivne 
posljedice na turizam i život tog kraja 
u cjelini. 

Zadovoljstvo realiziranim 
radovima izrazila je i gradonačelnica 
Varaždinskih Toplica Dragica 
Ratković poručivši kako je riječ o 
ogromnoj investiciji koja će uvelike 
unaprijediti kvalitetu života građana. 

Povijesna investicija.... 

-Iako su se građani za vrijeme 


radova — suočavali s 


izvođenja 
raskopanim cestama, bili su itekako 
strpljivi, a na kraju je sve rezultiralo 
uspješnim i na vrijeme završenim 
radovima. Sustav aglomeracije neće 


doprinijeti samo većoj kvaliteti 
života i očuvanju zdravlja naših 
građana, već će imati i pozitivan 
ekološki učinak zbog čega smo ovaj 
značajan projekt objeručke prihvatili 
— rekla je Ratković. 

Da je riječ o povijesnoj investiciji, 
ne samo za Grad Varaždinske 
Toplice, nego i za cijelu Varaždinsku 

županiju potvrdio je varaždinski 
župan Anđelko Stričak istaknuvši 
kako se radi o prvom uspješno 
realiziranom projektu aglomeracije 
na području županije. 

-Za oko 5.000 stanovnika 
Varaždinskih — Toplica i četiri 
prigradska naselja to znači značajno 
podizanje komunalnog standarda, jer 
će im napokon biti omogućen 
priključak na kanalizacijsku mrežu. 
Posebno želim naglasiti da je ovaj 
projekt posebno značajan i zato što se 
izgradnjom 12 kilometara 
kanalizacijske mreže i pročistača 
štite podzemne vode, naš najvažniji 
prirodni resurs, rijeka Bednja, ali i 
termalne vode na kojima se temelji 
povijest, sadašnjost i budućnost 
turizma Varaždinskih Toplica — rekao 
je župan Stričak. 

Generalni direktor Hrvatskih voda 
Zoran Đuroković istaknuo je kako 
vjeruje da je ovaj razvojni projekt 
nešto na čemu će se Varaždinske 
Toplice i nadalje moći uspješno 
razvijati, kako u smislu lječilišnog 
turizma, tako i u smislu svega onoga 
što je danas potrebno te za dobrobit 
ljudi ovog kraja. 

- Tu je nekih 12 kilometara 
kanalizacijskih korektora izgrađeno 
ili je sanirano, napravljen je uređaj 
drugog stupnja _ od 6,5 tisuća 
ekvivalent stanovnika i to je sve u 
vrijednosti nekih 10 milijuna eura. 
Više od 150 milijuna eura je ulaganja 


vodnokomunalne infrastrukture na 
području = Varaždinske — županije. 
Zahvaljujem Ministarstvu 
gospodarstva i održivog razvoja, 
Varaždinskoj županiji te Gradu 
Varaždinskim Toplicama i 


gradonačelnici Ratković, s obzirom 
na to da njihov interes, koordinacija, 
želja i trud da se putem tvrtke 
Varkom sve ovo izgradi, donosi 
rezultate — naglasio je Đuroković. 

Priključci za 53 posto građana 
županije 

Dodao je da je / Varaždinska 
županija s tri projekta — Varaždin, 
Ivanec i Varaždinske Toplice, dobila 


kilometara 


300 kanalizacijskih 
kolektora i da je riječ o velikom 
građevinskom poduhvatu. 

Elizabeta Kos, ravnateljica Uprave 
za vodno gospodarstvo i zaštitu mora 
kazala je kako će ova investicija jako 
puno znači građanima Varaždinskih 
Toplica koji će imati vodnu uslugu 
iznad prosjeka u Republici Hrvatskoj 
u kojoj je na sustav javne odvodnje 
priključeno oko 53 posto građana. 

- Gradonačelnica teži tome da to 
bude još više i bolje te smo prije 
ovoga događaja razgovarali o 
planovima koji se tiču Varaždinskih 
Toplica i moram reći da su vrlo 
ambiciozni, ali vjerujem kako će 
gradonačelnica uspjeti to ostvariti, a 
mi smo tu da svi pomognemo — 
izjavila je Kos. 

Istaknula je i kako je Hrvatskoj na 
raspolaganju i Nacionalni plan 
otpornosti i oporavka za vodno 
komunalni sektor te je od 630 
milijuna eura 590 milijuna odvojeno 
za vodno komunalni sektor. 

Investicija je obuhvaćala 
rekonstrukciju postojećeg sustava 
odvodnje u naseljima Varaždinske 


Toplice, Svibovec, Jalševec 
Svibovečki, Tuhovec i Lukačevec 
Toplički, projektiranje, izgradnju i 
probni rad uređaja za pročišćavanje 
otpadnih voda Varaždinske Toplice 
za što je u siječnju ove godine izdana 
uporabna dozvola te nabavu opreme 
za održavanje sustava. 

Sve prikupljene otpadne vode 
sustava odvodnje, kao i prikupljene 
septičke otpadne vode S 
Aglomeracije Varaždinske Toplice se 
pročišćuju, a višak _ mulja se 
zgušnjava bez potrošnje kemikalija i 
vozi na daljnju obradu na uređaj za 
pročišćavanje otpadnih voda 
Varaždin. 

Ukupna vrijednost projekta je 70,5 


milijuna kuna, a financiran je 
sredstvima iz Kohezijskog fonda 
Europske unije u  71-postotnom 


iznosu, odnosno u iznosu od 40,2 
milijuna kuna. Ostatak otpada na 


nacionalna sredstva iz državnog 
proračuna Republike Hrvatske i 
Hrvatske vode koje projekt 


financiraju sa 6,4 milijuna kuna, dok 
je Grad Varaždinske Toplice iz svog 
proračuna izdvojio 3,2 milijuna kuna. 


Broj 004. 


| 10. veljače 2023. 


GRADONAČELNIK BOSILJ PREZENTIRAO STRATEŠKI 
DOKUMENT ITU MEHANIZMA 


Iz EU fondova financiraju se aktivnosti 
razvoja urbanog područja Varaždin 


Varaždinski gradonačelnik Neven Bosilj u 
palači Herzer_ u Varaždinu je održao 
prezentaciju na temu Integrirano teritorijalno 


ulaganje u Urbano područje = Varaždin 
2021.-2027. 
Prezentaciji su prisustvovali zamjenik 


gradonačelnika Miroslav Marković, saborska 
zastupnica Natalija Martinčević, 
gradonačelnik Grada Ludbrega Dubravko 
Bilić, prorektor Sveučilišta Sjever Damir 
Vusić, dekanica Fakulteta organizacije i 
informatike Nina Begičević Ređep, pročelnici 
upravnih odjela Grada Varaždina, direktori 1 
ravnatelji gradskih tvrtki 1 ustanova, 
predstavnici općina i gradova i brojni 
zainteresirani građani. 

Sredstva osigurana za ITU mehanizam 
namijenjena su za financiranje projekata koji 
omogućuju stvaranje povoljnijeg okruženja za 
poduzetnike, unapređenje infrastrukture za 
razvoj najvažnijih gospodarskih sektora, 
rekonstrukciju kulturne baštine u svrhu razvoja 
turizma, revitalizaciju  zapuštenih vojnih, 
industrijskih i drugih područja te poboljšanje 
usluge javnog prijevoza. 

Gradonačelnik = Bosilj prezentacijom se 
osvrnuo na prioritete i ciljeve Integriranog 
teritorijalnog programa koji su obuhvaćeni 
Integriranim teritorijalnim ulaganjem, kao i o 
raspoloživim financijskim sredstvima za 
financiranje projekta kroz ITU mehanizam. 

U drugom dijelu prezentacije pobliže je 
predstavio sedam = strateških = projekata 
prepoznatih u Nacrtu Strategije razvoja 
urbanog područja Varaždin. 

Kroz jedinstveni ITU mehanizam možemo 
zajedno pridonijeti gospodarskom razvoju 
Urbanog područja Varaždin, stvarati povoljnije 
okruženje za poduzetnike, osigurati uvjete za 


obnovu kulturne baštine i razvoj novih 
turističkih proizvoda. Možemo osigurati da 
Grad Varaždin, kao i Urbano područje 
Varaždin, ubrza gospodarski razvoj kao 
konkurentna i poželjna sredina za poslovna 
ulaganja, područje ugodno i sadržajno bogato 
za život svojih stanovnika kao i konkurentna 
turistička destinacija. 

-Za razliku od Sporazuma Sjever gdje je sav 
novac u nekakvom ,,cloudu“, ovdje imamo 
opipljivih 22 milijuna eura koje će Grad 
Varaždin dobiti već na proljeće za projekte 
koje smo vam predstavili. > Uključili smo 
maksimalno jedinica koliko smo mogli, bez 
obzira na to što će biti alokacija i na Ludbreg i 
na Novi Marof i na Varaždinske toplice i druge 
općine poput Kneginca i ostalih, većina ide na 
Grad Varaždin i mislimo da će tako cijela naša 
regija urbanog područja imati veliki napredak. 


— rekao je gradonačelnik. 

Naglasio je kako je ovo izuzetno važan 
strateški dokument kojim se odlučuje na što će 
se europski novci utrošiti u Varaždinu i okolici 
u razdoblju od 2021. do 2027. godine. 

Varaždin je prvi grad u Hrvatskoj koji je 
prijavio strategiju razvoja urbanog područja na 
evaluaciju. -Zasad smo dobili odličan feedback 
i, ako bi u ožujku imali Gradsko vijeće, 
vjerujem da bismo bili prvi grad koji će u 
travnju potpisati ugovor s Ministarstvom 
regionalnog razvoja i europskih fondova. Tako 
bi već prije ljeta mogli počeli s raspisivanjem 
natječaja. — najavio je gradonačelnik. Dodao 
je kako su za Varaždin najvažniji projekt s 
FOlI-em — izgradnja predinkubacijskog centra 
iza vile Oršić, uređenje bivšeg Kina Dom u 
Centar kreativnih industrija, uređenje 
sinagoge. 


ODLIČNE VIJESTI IZ OPĆINE BEDEKOVČINA 


Uskoro dječje 1 sportsko igralište u naselju Kebel 


Općina Bedekovčina ishodila je građevinsku 
dozvolu za izgradnju dječjeg igrališta i 
sportskog igrališta za mali nogomet u Naselju 
Kebel. 

Projektom = je planirana izgradnja 
malonogometnog igrališta dimenzija 38x20 
metara. Oko igrališta izvest će se zeleni zaštitni 


pojas te žičana ograda u visini od 2 metra. 
Južno od malonogometnog igrališta izgradit 
će se dječje igralište sa spravama, urbanom 
opremom i pješačkim stazama. 
Ukupna površina dječjeg i sportskog igrališta 
iznosit će 1.074,99 m2, a vrijednost je nešto 
manja od 174 tisuće eura. 

Krapinsko - zagorska županija s 13.500 
eura financira programe 1 projekte 
svojih poljoprivrednih udruga 


Krapinsko - zagorska županija raspisala je Javni natječaj za financiranje 
programa i projekata poljoprivrednih udruga s ciljem unapređenja 
poljoprivredne proizvodnje, prerade i trženja poljoprivrednih proizvoda 
kroz stjecanje novih znanja, promociju i trženje poljoprivrednih proizvoda 
i njihovih prerađevina te registraciju robnih marki. 

Prijaviti se mogu udruge koje imaju registrirano sjedište na području 
KZŽ i koje su upisane u Registar udruga te djeluju najmanje šest mjeseci 
u području u kojem prijavljuju program odnosno projekt. 

Prihvatljive aktivnosti su organiziranje i sudjelovanje na tečajevima i 
osposobljavanjima za bavljenje poljoprivrednom = proizvodnjom, 
preradom te stavljanjem poljoprivrednih proizvoda na tržište, posjet 
oglednim proizvođačima ili prerađivačima poljoprivrednih proizvoda koji 
u proizvodnji i preradi poljoprivrednih proizvoda primjenjuju uspješne 
tehnologije i znanja s ciljem povećanja prinosa i kvalitete svojih 
proizvoda, organizacija i sudjelovanje na izložbama i sajmovima, 
registracija robnih marki i promocija poljoprivrednih proizvoda. 

Za financiranje programa odnosno projekata u okviru ovog Javnog 
natječaja osigurano je 13.500 eura. Potpora se dodjeljuje u obliku 
bespovratnih financijskih sredstava, a visina potpore po korisniku iznosi 
do 1.991 euro, a maksimalno do 75 posto od ukupno prihvatljivih 


aktivnosti. 


Ovim Javnim natječajem financiraju se programi odnosno projekti čija 
provedba traje najviše 12 mjeseci, a rok za podnošenje prijedloga 
započinje 8. veljače te završava 10. ožujka ove godine. Popis potrebne 
natječajne dokumentacije može se preuzeti na službenoj internetskoj 
stranici Krapinsko - zagorske županije. 


VELIKI PAD INTERESA MLADIH ZA SLUŽENJEM VOJNOG ROKA! 


Ministarstvo mami mlade s 
naknadom od 700 eura 


Oružane snage Republike Hrvatske i Ministarstvo obrane 
suočavaju se s velikim padom interesa mladih za vojni poziv. Iz 
tog razloga, svi mladići i sve djevojke koje se prijave dobivaju 
znatnu povišicu za svaki mjesec uspješno izvršenog programa 
obuke. 

Za sve djevojke i mladiće koji će se odlučiti na dragovoljno 
služenje vojnog roka, prema novom prijedlogu Pravilnika o 
dragovoljnom vojnom osposobljavanju Ministarstva obrane, 
osigurana je naknada veća za oko 80%. Trenutna naknada za 
služenje vojnog roka iznosi 398,40 eura, a prema novom 
prijedloga ona bi sad trebala iznositi 700 eura, donosi Jutarnji. 

Velika većina ročnika koji odsluže vojni rok i temeljnu obuku 
potpiše profesionalni ugovor te ostaje u vojsci. Stoga je povećanje 
naknada jedan od glavnih pokušaja da mlade privuku u Oružane 
snage. Uz novčanu naknadu, tijekom 40 dana služenja 
dobrovoljnog vojnog roka, svi ročnici imaju pravo na osnovno i 
dopunsko = zdravstveno osiguranje, obavezno = zdravstveno 
osiguranje za slučaj ozljede na radu i profesionalne bolesti, 
osiguranje od posljedica nesretnog slučaja, dopust utvrđen 
pravilnikom u trajanju do pet dana te vojnu odoru i sportsku 
opremu. 

Društvo 


SJEDNICA OPĆINSKOG VIJEĆA 
MARIJE BISTRICE 


Donesena odluka o 
izradi izmjene 1 dopune 
Urbanističkog plana 


uređenja središta mjesta 


Održana je 13. sjednica 
Općinskog vijeća — Marije 
Bistrice na kojoj je između 
ostalog, donesena odluka o 
izmjenama Odluke o izradi 
V. izmjene i dopune 
Urbanističkog plana uređenja 
središnjeg općinskog naselja 
Marija Bistrica. 

Radi se o dvije manje 
promjene, a kako je naglasio 
načelnik = Josip — Milički, 
donošenje ove odluke bilo je 
potrebno da bi se cijeli 
postupak priveo kraju. 

Vijeće je odobrilo prodaju 
zemljišta 1 nekretnine u 
vlasništvu Općine, a riječ je o 
dvije čestice u naselju 
Poljanica Bistrička, koje su 
naslijeđene po ostavini, a 
nemaju velike vrijednosti. 
Kako postoji interes, 
načelnik Milički objasnio je 
da će se krenuti u prodaju, a 
početna cijena iznosi 
5.176,19 eura ili 39.000,00 
kuna. Za prodaju zemljišta 
raspisat će se javni natječaj, 
koji će se provesti putem 
javnog prikupljanja pisanih 


ponuda. 
Također, donesena je i 
Odluka o raspoređivanju 


sredstava za financiranje 
političkih aktivnosti 
političkih stranaka i 


nezavisnih lista zastupljenih 
u Općinskom vijeću za 2023. 
godinu. Pročelnica Branka 
Herceg naglasila je da je to 
odluka, koja se donosi svake 
godine i u odnosu na prošlu 
godinu nije bilo promjena. 


Samim time, pravo na 
redovito godišnje 
financiranje iz proračuna 
Općine — imaju — političke 


stranke i nezavisne liste koje 
imaju članove u Općinskom 
vijeću. Sredstva se 
osiguravaju u iznosu od 
398,17 eura ili 3.000,00 kuna 
za svakog vijećnika odnosno 
437,99 eura ili 3.300 kuna za 
svaku vijećnicu. 

Izglasana je i Odluka o 
izmjeni Odluke o utvrđivanju 
koeficijenata, koja ije 
pretrpjela izmjenu u 
koeficijentu i sadržaju za 
radno mjesto Viši referent — 
komunalno-prometni redar, 
koji sada iznosi 2,30, 
umjesto dosadašnji 2,28, a 
traži se viša sprema, umjesto 
do sada, srednje stručne 


spreme. 


U 2022. godini 
zagrebački hitnjaci 
odradili više od 27 


tisuća Intervencija 


FT Logranagea 


"Organizacija rada i 
poslovanja Zavoda za hitnu 
medicinu Zagrebačke županije" 
naslov je prezentacije koju je 


ravnatelj = Zavoda — Davorin 
Gajnik = održao — članovima 
Savjeta za zdravlje Zagrebačke 
županije na njihovoj 3. sjednici. 
Govoreći o poteškoćama s 
kojima se Zavod sustavno bori 
već nekoliko godina, istaknuo je 
nužnost izmjene Mreže hitne 
medicine prema kojom bi 
Zagrebačkoj županiji bio priznat 
veći broj timova. 

Posebno se osvrnuo na 
poteškoće uzrokovane 
pandemijom  koronavirusa  — 
velikom broju prekovremenih 
sati i sati bolovanja zaposlenika 
Zavoda te povećanoj potrošnji 
zaštitne opreme. Osvrnuo se i na 


stanje voznog parka koji 
svakodnevno = prelazi veliku 
kilometražu budući da u 


Zagrebačkoj županiji ne postoji 
opća bolnica, a dodatni problem 


LI E 


I 


predstavlja znatno povećanje 
cijene goriva. 

- Unatoč svim — tim 
poteškoćama djelatnici Zavoda 
su samo u 2022. godini odradili 
27151 intervenciju na terenu, 
20366 pregleda u prostorijama 
za reanimaciju te 80439 
sanitetskih prijevoza, a sve 
smjene smo popunili i odradili s 
propisanim brojem zaposlenika 
- pohvalio je požrtvovnost 
svojih zaposlenika Gajnik. 

Također, na sjednici je 
doneseno Izvješće o radu 
Savjeta za zdravlje Zagrebačke 
županije za 2022. godinu. 
Članovi Savjeta za zdravlje 
podržali su prijedloge da u 
narednom razdoblju aktivnije 
podrže javno-zdravstvene akcije 
na = području = Zagrebačke 
županije, kao i da vlastitim 
stručnim predavanjima obilježe 
neke od važnih zdravlju i 
medicini posvećenih dana kroz 
godinu. 

Forum Toplice 1 u 2023. godini 
obavljat će komunalne djelatnosti na 
području Grada Varaždinskih Toplica 


U ponedjeljak je održana prva 
ovogodišnja sjednica Gradskog vijeća 
Grada Varaždinskih Toplica gdje su sve 


točke dnevnog reda usvojene 
jednoglasno. 

Na samom = početku = sjednice 
gradonačelnica Dragica Ratković 


izvjestila je o provedenim aktivnostima 
od protekle sjednice među kojima se 
posebno izdvaja veliki projekt ,,Grad na 
termalnoj vodi" vrijedan više od 6 
milijuna kuna za koji je spremna sva 
potrebna dokumentacija, a prijava slijedi 
vrlo skoro. Također, izdvojila je 
potpisivanje ugovora _ s Elektrom o 
priključenju nove stanice u budućem 
samoodrživom kvartu, poznatijem kao 
»smart kvart" koji će se protezati na 
44.056 kvadratnih metara. 

Vijećnici su odlučili kako će 
komunalne djelatnosti na području Grada 
obavljati trgovačko = društvo — Forum 
Toplice d.o.o. 

Riječ je o trgovačkom društvu čiji je 
osnivač i jedni član sa stopostotnim 
poslovnim udjelom Grad, a koje će 
naredne = četiri — godine — održavati 
nerazvrstane ceste, javne površine na 
kojima nije dopušten promet motornim 
vozilima, građevine javne odvodnje 
oborinskih voda, javne zelene površine, 
građevine, uređaje i predmete javne 
namjene i groblja. Uz to, Forum Toplice 
održavat će čistoću javnih površina, 
pružati usluge javnih tržnica na malo te 
usluge ukopa. 

-Održavanje nerazvrstanih cesta 
održava se tijekom cijele godine s ciljem 
održavanja njihove — prohodnosti i 
prometne sigurnosti. Kao Grad nastojimo 
uvijek biti na usluzi svim našim 
građanima, a cilj je da svi imaju jednake 
uvjete za život, bez obzira radi li se o 

centru ili prigradskim naseljima. Upravo 
je zato važno da se nerazvrstane ceste 
redovito održavaju kako bi svi građani 
imali normalan pristup do svojih domova, 
vikendica ili zemljišta te kako bi svi, 
posebno naši najmlađi bili sigurni u 
prometu — rekla je gradonačelnica. 

Nezaobilazna kontinentalna 
turistička točka 

Također, Forum Toplice u iduće četiri 
godine bit će zadužen za održavanje 
javnih zelenih površina što uključuje 
košnju, = obrezivanje i = sakupljanje 
biološkog otpada s javnih zelenih 
površina, obnovu, održavanje i njegu 
drveća, ukrasnog grmlja _ i bilja, 
popločenih i nasipanih površina u 
parkovima, te opreme na dječjim 
igralištima. 

-Ovo je itekako važna stavka za naš 


Grad koji se nastoji pozicionirati kao 


nezaobilazna kontinentalna turistička 
točka. Naime, ako želimo privući sve više 
posjetitelja kojima itekako imamo što za 
ponuditi, čitavo područje Varaždinskih 
Toplica mora biti uređeno i ugodno, kako 
za boravak naših građana, tako i za turiste 
— poručila je Ratković. 

Spomenimo i kako je, između ostalog, 
na sjednici Gradskog vijeća donesena i 
odluka o ustrojstvu prema kojoj je za 


obavljanje poslova iz samoupravnog 
djelokruga Grada _ kao i povjerenih 
poslova — državne — uprave = zadužen 


Jedinstveni upravni odjel te pravilnici o 
ocjenjivanju službenika i namještenika 
Jedinstvenog upravnog odjela Grada, 
ostvarivanju prava na pristup 
informacijama i provedbi postupaka 
jedinstvene javne nabave. 

Ukupna ulag 


anja iznose 


gotovo /0 tisuća eura 


Groblje Margečan u Osečkoj kod 
Ivanca dobilo je novu, urbanu vizuru, 
kakvu i zaslužuje mjesto od posebnog 
digniteta na kome počivaju pokojnici. 

Stara žičana ograda je odstranjena, a 
zamijenila ju je moderna panel ograda 
koja se proteže cijelom duljinom groblja 
uz županijsku cestu, uključujući i dio uz 
novo parkiralište s 20 parkirnih mjesta 
dok je ostali dio groblja ograđen 
plastificiranom ogradom. Ukupno je 


postavljeno 410 metara ograde. U donjem 
dijelu groblja, uz novu ogradu, asfaltirana 
je staza u duljini od 110 metara. 

Dio radova financiran je bespovratnim 
sredstvima iz europskih fondova, koja je 
Grad Ivanec osigurao prijavom na 
natječaj LAG-a Sjeverozapad. Naime, 
Grad je na taj natječaj kandidirao projekt 
vrijedan 55.300 eura, od čega je iz 
europskih sredstava odobreno 
maksimalno mogućih 38.780 eura, dok je 


Grad osigurao 16.530 eura. 

No, u cilju uređenja kompletne ograde i 
zaokruživanja ovoga projekta, Grad je 
naknadno izdvojio i dodatnih stotinjak 
tisuća kuna, tako da ukupna ulaganja u 
ovoj fazi iznose više od pola milijuna 
kuna, odnosno oko 68.000 eura. 

U gradnju novog parkirališta, ograde i 
uređenje staza na groblju Margečan u 
proteklih je godinu dana uloženo oko 
132.800 eura. 


Na području Loose sanira se nekoliko klizišta 


Početak godine, unatoč zimskom vremenu, u Gradu 
Lepoglavi u znaku je građevinskih radova. Na dvije 
lokacije — na području naselja Muričevec i području 
Gaveznice, traju radovi na sanaciji dvaju klizišta. 

- [u novoj smo godini, s njenim početkom, nastavili 
smo s radovima na uređenju komunalne i društvene 
infrastrukture. Najveći građevinski zahvati trenutno se 
izvode u okviru sanacije klizišta nastalih uslijed 
potresa i kasnijih vremenskih utjecaja. Saniramo ih 
kako bismo zaustavili njihovo daljnje širenje te zaštiti 
gradsku infrastrukturu i imovinu naših građana - 
istaknuo je gradonačelnik Marijan Škvarić. 

Sanacija se izvodi sredstvima koje je Grad 
Lepoglava u stopostotnom iznosu osigurao iz Fonda 
solidarnosti Europske unije za sanaciju triju klizišta — 
navedenih klizišta u Gaveznici i Muričevcu te klizišta 
u Lepoglavskoj Vesi, a riječ je o nešto više od 220 
tisuća eura. 

Župan Marušić obišao zgradu Dom zdravlja 
u Garešnici na kojoj je obnovljeno krovište 


Župan Marko Marušić boravio je u 


U 


jednom tjedno već dolazi internist, a 


radnom posjetu Gradu Garešnici gdje je 
nakon sastanka u Gradskoj upravi s 
gradonačelnikom Josipom Bilandžijom i 
njegovim suradnicima obišao tamošnju 
zgradu Doma zdravlja. 

Povod obilasku je nedavni dovršetak 


obnove = krovišta, projekta ukupne 
vrijednosti 47.615 eura, — odnosno 
360.000 kuna. 


-Osim u ljude važno je ulagati i u 
infrastrukturu i zato mi je drago da smo 
kao osnivač Doma zdravlja uspješno 
dovršili ovaj projekt obnove dotrajalog 
krovišta na zgradi ovdje u Garešnici i 
ovom prilikom želim zahvaliti Gradu 
Garešnici i = gradonačelniku — na 
sufinanciranju projekta s iznosom od 
60.000 kuna — kazao je župan. 

Podsjetio je da je na područje 


nije bilo 


Bjelovarsko-bilogorske 
tijekom prošle godine došlo čak 28 
novih mladih liječnika te da su neki od 
njih došli i u mjesta u kojima ih godina 
poput 
Garešničkom Brestovcu. 
-Veseli me da ovdje u Garešnicu 


radimo na tome da uskoro barem jednom 
mjesečno dolazi i pulmolog, a sve kako 
bi našim građanima povećali dostupnost 
zdravstvene zaštite — kazao je župan te 
dodao da je Bjelovarsko-bilogorska 
županija uključena u novi projekt kojim 
se žele smanjiti liste čekanja u 
bolnicama i građanima omogućiti lakši 
pristup zdravstvenim uslugama. 

Zahvaljujući — projektu — TeleCordis 
građani će u svim ispostavama Doma 
zdravlja, a to znači u Garešnici, 
Daruvaru, Čazmi i Grubišnom Polju, 
ubuduće moći obaviti pretrage kao što su 
holter tlaka i srca te EKG i spirometrija. 
Podaci će se elektronski slati na očitanje 
liječnicima specijalistima u kliničkim 
bolničkim centrima u Osijeku, Rijeci, 
Splitu ili Zagrebu. 


županije 


ambulante u 


SAVJET ZA SIGURNOST PROMETA NA CESTAMA VARAŽDINSKE ŽUPANIJE 


Pokrećemo jedinstvenu akciju! 


U Županijskoj palači u četvrtak je održana 6. sjednica Savjeta za 
sigurnost prometa na cestama Varaždinske županije na kojoj se 
između ostalog raspravljalo o Izvješću o radu Savjeta u 2022. 
godini. 

Kako je pojasnio predsjednik Savjeta dr. sc. Zvonimir Sabati 
Savjet je tijekom izvještajnog razdoblja održao ukupno 3 sjednice, 
donesen je Plan rada te su utvrđene smjernice rada i aktivnosti za 
2023. godinu. 

-Upravo izvješće za prošlu godinu pokazuje čitav niz konkretnih 
aktivnosti koje smo provodili s PU varaždinskom, ili u suradnji sa 
HAK-om i stanicama za tehnički pregled vozila. Naravno, 
redovito nas prate i s nama surađuju službe poput ŽUC-a i HC-a. 
Savjetu su predstavljeni planovi rada zimskih službi na svim 
kategorijama cesta na području Županije kao i planovi aktivnosti 
za pojačano praćenje sigurnosti na cestama svih službi. 
Razmatramo i nove inicijative i projekte, pa ćemo tako pokušati 
pokrenuti jednu jedinstvenu akciju u suradnji s PU varaždinskom 
u smislu prevencije, odnosno zaštite biciklista u prometu. Na 
inicijativu PU varaždinske preventivno bi se upozoravali biciklisti 
koji tijekom noćne vožnje nisu dobro označeni, odnosno nisu 
dovoljno vidljivi drugim sudionicima u prometu. Jedna od novih 
aktivnosti je i sudjelovanje HAK-a s edukativno-preventivnim 
akcijama, a tiču se vrtićke djece i osnovnoškolaca — rekao je 
Sabati. 

Danijel Posavec, voditelj poslova prometne policije PU 
varaždinske je rekao kako je prošla godina za Varaždinsku 
županiju bila specifična što se tiče broja prometnih nesreća. 

-Nažalost, imali smo poveći broj prometnih nesreća s poginulim, 
odnosno teško stradalim osobama. Svi se još sada sjećamo teške 
nesreće poljskih hodočasnika u kojoj je poginulo dvanaest ljudi. 
Na svima nama je da koliko možemo pripomognemo da se takve 

nesreće izbjegavaju, stoga uvijek apeliram na vozače da paze na 
brzinu, poštuju znakove i ne voze pod utjecajem alkohola- rekao 
je Posavec. 

Župan Koren: Obrtništvo je 


najotporn 


U dvorani — Obrtničke — komore 
Koprivničko  -  križevačke = županije 
održana je svečana dodjela priznanja 
Hrvatske obrtničke komore i županijske 
Obrtničke komore za 2022. godinu. Riječ 
je o priznanjima koja se dodjeljuju 
zaslužnim obrtnicima za doprinos razvoju 
obrtništva i obrtničkim asocijacijama na 
prijedlog županijske Obrtničke komore i 
udruženja — obrtnika u = Koprivnici, 
Križevcima i Đurđevcu. 

U KKŽ trenutno posluje 1.854 obrtnika 
što je za 155 obrtnika više nego prošle 
godine, a zapošljavaju oko 5.000 radnika, 
uključujući i članove njihovih obitelji. 

Svečanosti su uime = Županije 
prisustvovali koprivničko - križevački 
župan Darko Koren i zamjenik župana 
Ratimir Ljubić, a pozdravne riječi i 
čestitke uputila je predsjednica županijske 
Obrtničke — komore — Irena — Kovačić, 
zahvalivši svima na dolasku i podršci 
obrtnicima. 

- Tolike godine prolazimo kroz terete, 
krizna vremena, namete i probleme s 
kojima se susrećemo u obrtništvu da je to 
danas uobičajena priča. Svojim opstankom 
dokazali ste da ste uporni, a vrijedne 
obrtničke ruke uvijek su nam potrebne. 
Sva tehnologija koja nam olakšava 
poslovanje nikad neće zamijeniti vaša 
znanja - dodala je predsjednica Kovačić. 

Zamjenica koprivničkog 
gradonačelnika Ksenija Ostriž 

Zamjenica koprivničkog gradonačelnika 
Ksenija Ostriž pridružila se čestitkama 
obrtnicima koji su se u otežanim uvjetima 
izborili za uspješno poslovanje. 

- Prošli ste dvije covid godine, da biste 
dočekali tešku energetsku krizu, a kao što 
znamo obrtništvo nije bilo to koje je dobilo 
potpore. Doista vam čestitam na tome što 
ste opstali i što zapošljavate i dalje, a mi 
smo tu da vam budemo partneri i 
osmislimo programe potpore - poručila je 
Ostriž. 

Župan Darko Koren 

Župan je u svom obraćanju istaknuo 
kako je obrtništvo ponovno pokazalo da je 
najotporniji i najžilaviji dio gospodarstva 

te kako su se obrtnici prilagodili izrazito 
zahtjevnim uvjetima poslovanja i novim 
okolnostima na tržištu. 
-Unatoč problemima s 
svakodnevno susrećete, vjerujem da ima 
mnogo više onih trenutaka koji vas čine 
zadovoljnima i da vas to zapravo drži u 


kojima se 


svijetu obrtništva. Prije svega je to 
sloboda, koju je teško naći u drugim 
granama gospodarstva. Činjenica je da su 
obrtnici okrenuti prema obitelji u svakom 
smislu, a to ima važnu ulogu u svakom 
društvu. Nadam se da će se mnogi mladi 
vratiti kada spoznaju vrijednost doma te 
možemo reći kako je obrtništvo na neki 


najžilavlji 
gospodarstva te čuvar obitelj 


LJI d10 


način i čuvar obitelji. Prema svakome od 
vas imamo ogromno poštovanje te vam 
čestitamo na današnjim priznanjima, uz 
želje za još većim poslovnim uspjesima - 
rekao je župan. 

Utjecaj na povećanje broja obrta 
zasigurno imaju i županijski programi i 
poticaji za samozapošljavanje te dodajmo 
kako su u županijskom proračunu 
rezervirana sredstva za potpore male 
vrijednosti za poduzetnike, fizičke i pravne 
osobe te obiteljska = poljoprivredna 
gospodarstva u ukupnom iznosu 832 
tisuće eura. 

Dobitnici Priznanja Hrvatske obrtničke 

komore za 2022. godinu: 

Povelja za izniman doprinos razvoju 
obrtništva i obrtničkih institucija: 

Obrtničko učilište POUKA 

Tomislav Habek, vlasnik ugostiteljskog 
obrta Habek iz Sv. Ivana Žabna 

Marijan Huzjak, vlasnik obrta SERVIS 
KUĆANSKIH APARATA iz Križevaca 

Mario Bračko, vlasnik soboslikarskog i 
ličilačkog obrta BRAČKO-2 iz Koprivnice 

Priznanje za izniman doprinos razvoju 
obrtništva i unaprjeđivanju rada obrtničkih 
asocijacija: 

Snježana Čuklić, vlasnica prizvodnog i 
trčkovačkog obrta Tisa iz Orehovca 

Zahvalnica za izniman doprinos poticanju i 
unaprjeđenju rada obrtničkih asocijacija 

Željko Brlić, vlasnik građevinskog obrta 
Intergrad iz Križevaca 

Vesna Kraljić, vlasnica frizerskog salona 
Adrianno iz Križevaca 

Dobitnici Priznanja Obrtničke komore 
Koprivničko-križevačke županije za 2022. 
godinu: 

Priznanje za doprinos razvoju i promidžbi 
obrtništva 

Dragutin Crnčić, vlasnik obrta Crnčić iz 
Ruševca 

Ivana Hadžija Kranjec, vlasnica obrta 
TERRA iz Đurđevca 

Sandra Pehnec, vlasnica frizerskog obrta 
Sandra iz Koprivnice 


Krunoslav Smolak, vlasnik 
automehaničarskog obrta — Smolak = iz 
Koprivnice 


Zahvalnica za doprinos razvitku obrtništva i 
obrtničkih institucija 

Diana Kušec, vlasnica obrta Krizantema iz 
Križevaca 

Helena Martinčević, vlasnica obrta Razvojni 
prozorčić iz Križevaca 

Suzana Ostojić, vlasnica frizerskog salona 
Suzana iz Križevaca 

Vladimir Matan, HAMAG-BICRO, voditelj 
Ispostave Koprivnica 

Željko Benkek, vlasnik  Strojobravarske 
radionice iz Virja 

Siniša Milašinović, vlasnik obrta Foto Siniša 
iz Đurđevca 

Nagrada obrtnik 2022. godine 

Josip Heruc, vlasnik obrta Knjigovodstvo 
Heruc iz Križevaca 

Nagrada obrtnica 2022. godine 

Sandra Bebek, vlasnica obrta TRANS 
LOGISTIKA iz Koprivnice 

Općina Dubravica nudi 
povoljne uvjete zakupa prostora 
mladim poduzetnicima 


Objavljen je Javni poziv za korištenje prostora “Poduzetničkog inkubatora Općine 
Dubravica". 

Radi se o dva poslovna prostora na katu nove javne niskoenergetske zgrade u 
Dubravici. 

Svaki poslovni prostor ima svoje brojilo struje i vode te grijanje i hlađenje 
dizalicom topline. 

Prednost imaju mladi poduzetnici s područja općine uz vrlo povoljne uvjete zakupa. 

Detaljnije informacije dostupne su na web stranici Općine Dubravica. 


INVESTICIJA MEĐIMURSKE ŽUPANIJE 


Završeni radovi u OS Štrigova 1 
područnim školama u Prekopi i 
Zeleznoj gori 


Završeni su radovi vrijedni više od 40 000 eura financirani iz proračuna 
Međimurske županije u Osnovnoj školi Štrigova i područnim školama u Prekopi i 
Zeleznoj gori. 

U Osnovnoj školi Štrigova renovirane su školske prostorije, sanirano je krovište 
dvorane i zamijenjena je stolarija. U područnim školama u Prekopi i Železnoj Gori 
također su renovirane školske prostorije te je zamijenjena vanjska stolarija čime je 
postignuta viša razina energetske učinkovitosti. Radovima je učenicima i djelatnicima 
škole omogućeno više udobnosti u prostorijama gdje svakodnevno borave. 

Radovi su vrijedni više od 40 000 eura, a financirani su iz proračuna Međimurske 
županije. Župan Matija Posavec ističe kako su ova ulaganja nastavak stvaranja 
kvalitetnijih uvjeta u školama Međimurske županije bez obzira na njihovu veličinu ili 
status te navodi kako je sljedeći korak postavljanje dizalice topline kroz projekt 
ulaganja u obnovljive izvore energije. 

Bivša MEV-ovka nova 


je direktorica Turističke 
zajednice Grada Ivanca 


Gledajući unatrag zasigurno 
bih opet odabrala isto 


Da je stručni studij Menadžment 
turizma i sporta na Međimurskom 
veleučilištu u Čakovcu savršeni spoj 
teorijskog i praktičnog koji studente 
odlično priprema za stvarne potrebe 
tržišta rada dokazuje i inspirativna priča 
Romane Pomper Pozder, bivše MEV- 
ovke, a danas, samo četiri godine nakon 
stjecanja diplome, direktorice Turističke 
zajednice Grada Ivanca. 

Ova bivša studentica Međimurskog 
veleučilišta u Čakovcu, nakon 
petogodišnjeg studija turizma, odmah je 
nastavila s radom u struci što je potvrda 
da za posao po završetku stručnih 
studija na MEV-u nema straha. 

Iako otkriva kako je bila svjesna da 
pronalazak posla bez pravog radnog 
iskustva u turizmu neće biti posve 
jednostavan, iskoristila je tadašnju 
mjeru stručnog osposobljavanja kako bi 
započela svoj poslovni put nakon čega 
se zaposlila u Turističkoj zajednici 
Varaždinske županije gdje je radila 
prethodne tri godine. 

-Tamo sam imala priliku upoznati sve 
aspekte i specifičnosti rada u jednoj 
turističkoj zajednici na kontinentu, a u 
sklopu provedbe projekata surađivala 
sam s privatnim iznajmljivačima, OPG- 
ovima i drugim nositeljima i kreatorima 
turističke ponude, kao i institucijama 
koje imaju utjecaj na razvoj turizma — 
put također inspirativan. 

Mogućnosti za razvoj konkretnih 
znanja i vještina u praksi 

Naime, uz stipendiju za izvrsne 
studente i nagradu za najbolju 
studenticu generacije smjera 

Menadžment turizma, Pomper Pozder 
bila je koautor nekoliko stručnih radova 
te izlagačica na nekoliko konferencija. 
Zbog maksimalne posvećenosti studiju i 
kvalitete studijskog programa sve 
poslovne izazove u struci savladavala je 
bez problema. 

-Cjelokupni studij i pojedinačni 
kolegiji koji se lijepo nadopunjuju puno 
mi znače u ovom poslu, pogotovo jer 
rad u turističkim zajednicama zahtjeva 
poznavanje vrlo različitih područja: od 
financija, računovodstva, prava u 
turizmu, = poduzetništva, pa do 
marketinga u turizmu i organizacije 
događanja te specifičnih oblika turizma 
— rekla je Pomper Pozder dodavši kako 
studiranje na Međimurskom 
veleučilištu, osim kvalitetne nastave, 
kroz brojne projekte i suradnje s 
lokalnom zajednicom pruža i dodatne 
mogućnosti za razvoj konkretnih znanja 
i vještina u praksi. 

I budućim studentima preporučila bi 
MEV kao pravi izbor za razvoj daljnje 
karijere. Studiranje na čakovečkom 
Veleučilištu opisuje kao lijepo iskustvo, 
a pojašnjava i kako se, otprije četiri 
godine kada je završila studij, mnogo 
toga unaprijedilo. Između ostalog, 
stručni su studiji izjednačeni sa 
sveučilišnima što je odlična vijest za sve 
sadašnje i buduće studente. 

-Zbog svih mogućnosti i znanja koje 
mi je ovaj studij pružio, zasigurno bih 
ponovno odabrala isto — kazala je 
Pomper Pozder uz savjet mlađim 
kolegama da osim usvajanja znanja kroz 
nastavu pronalaze i dodatne prilike 
kojih je pregršt, a u kojima će stečeno 
znanje moći primjenjivati već i tijekom 
studija. 

Od ove godine, bivša MEV-ovka na 
čelu je ivanečke Turističke zajednice, pa 
je otkrila svoje planove za daljnji razvoj 
turizma i pozicioniranje Ivanca kao 
Planinarskog grada. 

-Primarno će se nastaviti s razvojem 
outdoor turizma, uključujući i 
cikloturizam s kojim se započelo već 
ranijih godina. Uz to, prioritet će biti na 
kreiranju motiva, odnosno turističkih 
sadržaja koji će produljiti boravak 
gostiju na području Ivanca uz naglasak 
na stalnu, cjelogodišnju ponudu. Sve to 
pod kapom brenda Ivanec - Planinarski 
grad i uz neizbježnu primjenu digitalnih 
kanala u komunikaciji prema 
potencijalnim posjetiteljima — kazala je 
Pomper Pozder. 

Sve jači turizam 

Iza ivanečkog turizma uspješna je 
godina pri čemu je ostvareno 12 posto 
više dolazaka i 21 posto više noćenja u 
odnosu na 2021. godinu. Tome je 

doprinijelo i nekoliko novootvorenih 
smještajnih kapaciteta, a njihovo daljnje 
povećanje očekuje se i tijekom 2023. 
godine. 

-Iako se najviše noćenja ipak 
ostvaruje tijekom srpnja i kolovoza, 
prošle je godine _ bilo — primjetno 
povećanje noćenja u predsezoni, uz 
jednaku razinu noćenja u posezoni. To 
su sigurno dobri pokazatelji da u Ivancu 
već možemo govoriti o cjelogodišnjem 
turizmu, što ćemo i dalje poticati. 
Sigurnost, povećana potražnja za 
izletima i kraćim odmorima bliže domu 
te interes za outdoor aktivnosti i 
autentične = doživljaje = predstavljaju 
priliku za bolje pozicioniranje Ivanca na 
turističkoj karti Hrvatske i susjednih 
zemalja — jer sve to Ivanec može 


ponuditi 
Pomper Pozder. 
Uz brojne već realizirane turističke 


svojem gostu — naglašava 


projekte, nastavak uspostave 
cikloturističkih ruta i povećanje broja 
kvalitetnih smještajnih objekata, daljnji 
cilj, govori Pomper Pozder, je 
pokretanje vlastite oznake kvalitete 
usklađene s  brendom Ivanec  — 
Planinarski grad, kvalitetna 
interpretacija zanimljivih lokacija s 
pričom i njihovo povezivanje u novi 
turistički proizvod. 

-Cilj je sve zajedno integrirati kako 
bismo dobili cjeloviti proizvod na razini 
destinacije čemu prethodi i 
intenziviranje suradnje s dionicima na 
području zajednice — zaključuje bivša 
MEV-ovka. 

Općina Đurmanec objavila 
javni poziv za dodjelu 
općinskih priznanja 


Općina Đurmanec raspisala je Javni 
poziv za podnošenje prijedloga za 
dodjelu općinskih javnih priznanja. 
Naime, Općina svake godine povodom 
obilježavanja svog Dana te Dana Škole 
i Župe dodjeljuje priznanja 
najzaslužnijim pojedincima. 

Tako se, sukladno Odluci Općinskog 
vijeća dodjeljuje Nagrada za životno 
djelo, Povelja, Plaketa, Zahvalnica te 
Priznanje počasni građanin Općine 
Đurmanec. 

Inicijativu za dodjelu priznanja uz 
odgovarajuće obrazloženje mogu dati 
vijećnici Općinskog vijeća, općinski 
načelnik i njegov zamjenik, ustanove, 
građani i udruge građana, političke 


stranke, vjerske zajednice i druge 
pravne osobe _ s područja općine 
Đurmanec. 


Inicijative za dodjelu priznanja 
dostavljaju se na = razmatranje 
općinskom Povjerenstvu. 

- Pozivamo Vas, ukoliko imate kakve 
prijedloge za dodjelu priznanja, da nam 
iste dostavite najkasnije do 3. ožujka 
ove godine u pismenom obliku koji bi 
morali — sadržavati = sljedeće: — vrstu 


priznanja za koju se pojedinac ili pravna 
osnovne podatke o 


predlaganja  - 


osoba predlaže, Đurmanec. 


istima, kratak osvrt na rad i ostvarene 
rezultate i kratko obrazloženje razloga 
poručuju 


Prijedlozi se dostavljaju na adresu: 


Općina Đurmanec, Đurmanec 137, 
Povjerenstvu za dodjelu priznanja ili na 
mail: opcina(odjurmanec.hr 


iz Općine 


m KZŽ osigurala gotovo 80.000 eura za 

| programe udruga 1z područja prevencije 
JI a, skrbi o mladima 1 ranjivim 
skupinama i razvoju civilnog društva 


Krapinsko - zagorska županija objavila je natječaj za 
prijavu programa i projekata udruga u području prevencije 
zdravlja, skrbi o mladima i ranjivim skupinama te ljudskih 
prava, demokratizacije i razvoja civilnog društva. 

Sukladno ovom Natječaju, udruge mogu prijaviti programe 
i projekte u prioritetnim područjima ,,zdravstvena i socijalna 
zaštita“, briga o djeci i mladima“ i ,ljudska prava, 
demokratizacija i razvoj civilnog društva“. 

Ukupna planirana vrijednost Natječaja je 79.640 eura 
odnosno 600.047,58 kn. Najmanji iznos financijskih 
sredstava koji se može prijaviti i ugovoriti po pojedinom 


2 ro 


programu odnosno projektu je 500 eura, a maksimalni iznos 
4.000 eura. 

Rok za podnošenje prijedloga programa i projekata 
započinje 9. veljače, a završava 13. ožujka ove godine. 
Udruga može prijaviti i ugovoriti samo jedan program ili 
projekt, na razdoblje provedbe do 12 mjeseci. 

Prijave se šalju na propisanim obrascima isključivo u 
elektroničkom obliku putem online servisa  ePrijava 
Krapinsko-zagorske županije. Obrasci potrebni za prijavu, 
kao i sve dodatne informacije o samom Natječaju, su dostupni 
na web stranicama Krapinsko - zagorske županije. 

Općina Mače za projekte 1 
programe svojih udruga 
osigurala više od 38 tisuća eura 


Iz Općine pozivaju sve udruge koje svoje aktivnosti provode na 
području općine ili one koje imaju korisnike s područja općine, da 
prijave svoje programe/projekte i manifestacije koje su od interesa za 
opće dobro i razvoj općine Mače, a koji će se realizirati u 2023. 
godini. 

Na ovaj javni poziv se mogu prijaviti programi/projekti i 
manifestacije s područja sporta, zatim s područja kulture, tehničke 
kulture i kulturnih manifestacija, s područja socijalne skrbi i mladih, 
humanitarnih djelatnosti, prevencije i borbe protiv svih oblika 
ovisnosti te s drugih područja od interesa za opće dobro i razvoj 
općine. 

Općina Mače osigurala je tako 38.755 eura, od čega za područje 
sporta 21.235 eura, za područje kulture, tehničke kulture te kulturnih 
manifestacija 12.210 eura, dok će se za socijalnu skrb i mlade, 
humnitarne djelatnosti te borbu protiv svih oblika ovisnosti i sva 
druga područja od interesa za opće dobro i razvoj općine Mače 
izdvojiti 5.308 eura. 

Najmanji iznos koji se može ostvariti za program/projekt je 66 
eura, dok je najveći 19.908 eura, a udruga može prijaviti samo jedan 


program/projekt po javnom pozivu. 

Rok za podnošenje prijava je do 10. ožujka do 12 sati, a valjanim 
prijavama smatrat će se one dostavljene u Jedinstveni upravni odjel 
Općine Mače. 


Poticanje razvoja održivog turizma: Centar 
svijeta zazelenit će nova stabla 


Na 20. sjednici Turističkog vijeća Hrvatske 
turističke zajednice usvojena je odluka o 


raspodjeli = sredstava = lokalnim = turističkim 
zajednicama za nabavu sadnica stabala u 2022. 1 
2023. godini u okviru projekta “Hrvatska prirodno 
tvoja". 

Cilj projekta je sadnja dodatnih stabala u 
turističkim destinacijama radi — smanjenja 
ugljikova otiska koji nastaje = turističkom 


aktivnošću, poticanje razvoja održivog turizma i 
promoviranje Hrvatske kao održive destinacije. 

Za područje Centra svijeta odabrat će se 
autohtone vrste sadnica minimalne visine 140 cm 
sukladno popisu Šumarskog fakulteta iz Zagreba i 
bit će posađene na odabranim lokacijama kad 
vremenski uvjeti to dopuste. 

Lokalna zajednica moći će pratiti provedbu 
aktivnosti projekta preko aplikacije Europske 
agencije za okoliš pod nazivom MapMy Tree u 
kojoj će biti unijeti svi podaci o sadnicama i 
procesu sadnje na našem području. 

Direktorica Turističke zajednice područja 
Centar svijeta Petra Međimurec kaže da se veseli 
ovakvim projektima te se nada da će se sadnji 
pridružiti lokalno stanovništvo svih dobi te na svoj 
način doprinijeti zaštiti okoliša 1 održavanju 
lokalnog biodiverziteta. 

U Klanjcu obilježeno velikih 20. 
godina djelovanja Hrvatskozagorskog 
književnog društva 


Hrvatskozagorsko književno = društvo 
(HZKD) svečano je obilježilo 20. obljetnicu 
kontinuiranog i plodonosnog djelovanja. U 
punoj gradskoj dvorani u Klanjcu, 
svečanost zagorskih književnika uveličali 
su izaslanik = predsjednika — Republike, 
posebni savjetnik za kulturu Zdravko Zima, 
zamjenica —krapinsko-zagorskog župana 
Jasna Petek, klanječki gradonačelnik Zlatko 
Brlek, načelnik Huma na Sutli Zvonko 
Jutriša, predsjednik  Literarne družbe 
Maribor Marjan Pungartnik, predsjednica i 
članovi Literarnog društva “Sončnica" iz 
Rogaške Slatine, mnogobrojni kulturni 
djelatnici, vjerna klanječka publika i ostali 
ljubitelji književnosti te mnogobrojni 
članovi HZKD-a. 

Predsjednik HZKD-a Božidar Brezinščak 
Bagola podsjetio je okupljene kako je 
HZKD osnovan 2002. godine na inicijativu 
pjesnika Božidara Staroveškog i Vladimira 
Poljanca. 

— Tridesetak članova osnivača okupilo se 
na Osnivačkoj skupštini u klanječkoj kino 
dvorani 11. listopada 2002. s težnjom 
stvaranja strukovne udruge koja bi 
okupljala sve poslanike lijepe pisane riječi. 
Pjesnike, = pripovjedače, = romanopisce, 
dramatičare, književne kritičare, 
prevoditelje, povjesničare književnosti i 
umjetnosti i druge, prvenstveno zbog 
unapređivanja književnog stvaralaštva, 
kako autora iz Hrvatskoga zagorja, tako i 
autora čija je Hrvatsko zagorje — vokacija — 
rekao je Brezinščak Bagola. 

Uz ovu vrijednu obljetnicu HZKD je 
predstavio i  fotomonografiju koja na 
stotinjak = stranica donosi = presjek 
dvadesetogodišnjeg rada i = bogate 
nakladničke djelatnosti društva. Kako je na 
svečanosti = istaknula dopredsjednica 
HZKD-a Mirjana Mikulec, od 2004. godine 
objavljeno je u biblioteci Esejistika osam 
naslova, u biblioteci Književnost 38, u 
biblioteci Riječ horvatska Feljtoni Rikarda 
Jorgovanića, a tuje i osam zbornika članova 
Društva. 

— S više od pedeset objavljenih knjiga 


HZKD se svrstao među najplodonosnije 
nakladnike u Hrvatskom zagorju. Društvo 
je organiziralo više cjelodnevnih književnih 
susreta u Klanjcu i Krapini, nekoliko 
okruglih stolova, susrete djece i dječjih 
pisaca, obilježilo vrijedne obljetnice života 
i književnog rada svojih članova te priredilo 
brojne promocije i predstavljanja svojih 
nakladničkih izdanja i svojih članova u 
brojnim zagorskim sredinama i u Sloveniji. 
U suradnji s Općinom Hum na Sutli 
dodijeljene su i godišnje književne nagrade 
“Rikard Jorgovanić" za najbolja književna 
ostvarenja — pojasnila je Mikulec. 

Zamjenica Petek uručila je predsjedniku 
Društva Zahvalnicu za izniman doprinos 
razvoju kulture te za promociju Krapinsko- 
zagorske županije, a čestitke su uputili i 
Zdravko Zima, Zlatko Brlek i Marjan 
Pungartnik. 

Tradicionalno su članovi —HZKD-a 
posjetili i Spomen park znamenitih 
Klanjčana kako bi zapalili svijeću i položili 
cvijeće na grobu = pjesnika Antuna 
Mihanovića. 

Dvadeseta obljetnica predstavlja na neki 
način i prekretnicu u radu Društva jer je 
Skupština HZKD-a, održana netom prije 
svečanosti, donijela odluku da se umjesto 
sadašnjeg Hrvatskozagorskog književnog 
društva utemelji = Krapinsko-zagorski 
ogranak  DHK-a (Društva hrvatskih 
književnika) čiji je Upravni odbor prošlog 
tjedan podržao ovu inicijativu članova 
HZKD-a. 

Grad Varaždinske Toplice za programe 
1 projekte udruga 1 samostalnih 
umjetnika osigurao 23 tisuće eura 


Grad Varaždinske Toplice u ovoj će 
godini sufinancirati projekte i programe 
u kulturi za što je u svom proračunu 
osigurao — gotovo 23.000 eura. S 
udrugama, odnosno samostalnim 
umjetnicima koji su ostvarili pravo na 
dodjelu bespovratnih sredstava 
gradonačelnica Dragica Ratković u 
četvrtak je potpisala ugovore o 
financiranju njihovih — projekata i 
programa. 

Riječ je o tri udruge i jednoj slobodnoj 
umjetnici koji će svojim programima i 
projektima podići kulturnu ponudu na 
području Grada Varaždinskih Toplica na 
jednu višu razinu. 

Jedna _ od korisnika bespovratnih 
sredstava za projekt  ,,Virtuoznost 
orgulja i glasa — od uskrsnuća do križa? 
je i toplička operna pjevačica Jelena 
Štefanić. 

Inače, u rujnu prošle godine u 
organizaciji = Turističke zajednice 
Varaždinske Toplice i Grada održan je 
pravi koncertni spektakl koji je privukao 
i goste iz inozemstva, a tako će biti i ove 
godine s promjenom što će ove godine 
trajati tri dana. Naime, kako je najavila 


toplička operna diva, u Varaždinske 
Toplice dolazi pijanist Gianfranco 
Pappalardo — Fiumara s Bachovim 


Goldberg varijacijama, izrazito 
poznatima i rijetkima. 

Zadovoljstvo što Gradu pristiže sve 
više prijava projekata i programa u 
kulturi izrazila je i gradonačelnica 
Ratković naglasivši kako za ovo 
područje izdvajaju sve više sredstava. 

-Grad Varaždinske Toplice sve više 
izdvaja za kulturu, a svi naši građani i 
posjetitelji i ove će godine moći uživati 
u koncertu klasične glazbe na rimskim 
iskopinama čime spajamo iznimnu 
kulturnu vrijednost arheološkog 
lokaliteta s glazbom i omogućujemo 
gostima da ovaj jedinstven lokalitet 
dožive na drugačiji način — rekla je 
Ratković. 

Uz samostalnu  umjetnicu Jelenu 
Štefanić, bespovratna sredstva u iznosu 
od gotovo 9.300 eura dodijeljena su i 
KUD-u Toplice, Udruzi ,,Svibovečki 
zvon" dodijeljen je iznos od preko 1.300 
eura. 

Grad će iznosom od gotovo 9.300 
eura financirati i programe Ogranka 
Matice hrvatske Varaždinske Toplice 
koji se odnose na realizaciju 
Kukuljevićevih dana, — orguljaških 
večeri, Simpozija o hrvatskom jeziku, 
otkrivanje biste Ivana Kukuljevića, 
književne večeri, koncerte i izdavaštvo. 


Mališani DV Gustav Krklec na čaju 
kod gradonačelnika Gregurovića 


Gradonačelnik Grada Krapine Zoran 
Gregurović u srijedu je u Gradskoj 
vijećnici ugostio jednu vrtićku skupinu 
Dječjeg vrtića Gustav Krklec Krapina 
zajedno s njihovim odgajateljicama, Anom 
Artić-Žorat i Lidijiom Dlesk. 

Susret je protekao u veselom ozračju jer 
su se mališani jako brzo opustili i 
postavljali brojna pitanja čelnom čovjeku 
Grada. Naime, zanimale su ih brojne teme, 
a posebno su se bazirali na njihovoj 
najdražoj i najomiljenijoj preokupaciji - 
igri. 


Tako su poželjeli da u parkiću kod vrtića 
osvane još koja vanjska igračka, klackalica 
i tobogan, pohvalili su zip-line na 
gradskom igralištu, a u razdraganom 
razgovoru saznali smo da većina voli lego 
kockice i da bi im trebala jedna posebna 
pomoć kod spremanja igračaka - pomoćna 
ruka za čišćenje. 

Nakon kratke okrjepe, mališani su s 
osmijehom na usnama napustili Gradsku 
vijećnicu, a gradonačelnik je na samom 
kraju kazao da su ovdje uvijek dobrodošli 
kao i njihove ideje i prijedlozi. 

Uhićena dvojica mladica koja 
su “operirala“ po Međimurju 


Dovršenim kriminalističkim istraživanjem utvrđeno je kako 
su stariji maloljetnik s područja Međimurske županije te 19- 
godišnjak s područja općine Mala Subotica, počinili kaznena 
djela razbojništava i krađe, izvijestili su iz Policijske uprave 
međimurske. 

Naime, sumnja se kako su u utorak, 7. veljače nešto poslije 17 
sati Glavnoj ulici u u Domašincu, ušli u otključanu ljetnu 
kuhinju, koja se nalazi u sklopu obiteljske kuće te su uz 


GNJUSNA PREVARA 

Starac dao 800 eura za izradu 
grobnice — niti je dobio 
grobnicu, niti svoj novac 


Policijski službenici Policijske postaje Novi Marof zaprimili su 
prijavu  76-godišnjaka da je prevaren, izvijestila je PU 
varaždinska. 

Naime, on je u kolovozu 2021. godine s 54-godišnjakom kao 
direktorom trgovačkog društva, ugovorio izvođenje kameno- 
klesarskih radova za izradu grobnice na groblju u Svibovcu 
Topličkom. 

Za ugovorene mu je radove prilikom dogovora na ime predujma 
dao iznos od 800 eura, no do dana prijave 54-godišnjak nije ni 
započeo s radovima, niti mu vratio novac. 

Protiv njega će se po dovršetku kriminalističkog istraživanja 
podnijeti kaznena prijava za kazneno djelo prijevare u 
gospodarskom poslovanju. 

primjenu fizičke sile nad 82-godišnjom vlasnicom počinili 
razbojništvo. Tijekom razbojstava osumnjičeni su ukrali dvije 
torbice i nakit, a potom pobjegli s mjesta događaja. Prilikom 
bijega jednu od ukradenih torbica odbacili su u dvorištu kuće. U 
opisanom događaju 82-godišnjakinja lakše je ozlijeđena, dok je 
materijalnu štetu procijenila na oko 200 eura. 

Ujedno, dovršenim kriminalističkim istraživanjem sumnja se 
kako su spomenuti osumnjičenici, također u utorak, 7. veljače 
nešto prije 12 sati u Gardinovcu, iz nezaključane ljetne kuhinje 
ukrali dva mobitela i 50 eura, sve vlasništvo 57-godišnjaka. 
Oštećeni je odmah nakon krađe u polju nedaleko Gardinovca 
sustigao osumnjičenike. Na njegov zahtjev vratili su mu 
ukradene mobitele, dok su ukradenih 50 eura zadržali jer 
oštećeni nije znao da mu je ukraden i novac, a potom su se 
udaljili u smjeru Piškorovca. 

Protiv 19-godišnjaka te prema starijem maloljetniku zbog 
počinjenja kaznenih djela razbojništva 1 krađe, nadležnom 
državnom odvjetništvu podnijete su kaznene prijave te su 
predani pritvorskom nadzorniku Policijske uprave međimurske. 


I toga ima: kod 
varaždinskog dravskog 
nasipa ukraden konj! 


Policijska uprava varaždinska priopćila je da je u razdoblju od 31. 


siječnja do 1. veljače u Varaždinu kod dravskog nasipa ukraden konj. 


Konj je u vlasništvu 24-godišnjakinje, materijalna šteta procjenjuje 


se na oko 2600 eura, a identitet lopova zasad je nepoznat. 


Policijski službenici intenzivno tragaju za kradljivcem. 

Uhićen serijski razbojnik koji je počinio 18 pljački 
Radi se o bivšem 
interventnom policajcu? 


Muškarac (33) uhićen je zbog sumnje na 
počinjenje 19 kaznenih djela “Razbojništvo? 
od kojih je jedno ostalo u pokušaju, priopćila 
je zagrebačka policija. 

Sumnja se da je s unaprijed stvorenom 
namjerom pribavljanja nezakonite imovinske 
koristi od kraja veljače 2022. godine pa sve 
do početka veljače 2023. godine na području 
grada Zagreba, po uhodanom obrascu, 
počinio ukupno 18 razbojništva. 

Muškarac se tijekom pljački nije obazirao 
na to koje je doba dana već bi maskiran 
dolazio do trgovina, poslovnica igara na 
sreću, pošti, ljekarni, banaka i poslovnica za 
promet novcem, u koje bi ulazio te uz 
prijetnju pištoljem od zaposlenika otuđivao 
novac. Nakon prijetnji bi zaštitarima oduzeo 
oružja i novac koje su mu zaposlenici dali u 
strahu za vlastiti život te bi izašao i pobjegao. 

U šest je slučajeva nakon pljački pobjegao 
na električnom romobilu na kojem je i došao, 
dok je u jednom slučaju pobjegao ništa ne 
otuđivši. 

Muškarac je ponovno napao u srijedu, 
8.veljače, nešto prije 12 sati je maskiran ušao 
u banku u Radničkoj cesti gdje je također 
oduzeo oružja zaštitarima i uz prijetnju 
oružjem od zaposlenika tražio novac koji su 
mu i predali. Uspio je s plijenom pobjeći iz 
banke, ali su ga policijski službenici brzo 
uhvatili i doveli u službene prostorije na 
kriminalističko istraživanje. 


U sklopu provedenog kriminalističkog 
istraživanja, na temelju naloga suda 
obavljena je pretraga stanova i drugih 
prostorija na = području  Peščenice i 
Maksimira, kao i dva osobna automobila s 
kojima se koristio te je tom prilikom 
pronađeno šest pištolja, odjevni predmeti i 
sredstva za maskiranje koje je koristio, 
romobil kojim se koristio i određeni novčani 
iznos, stoji u priopćenju. 


Ukupna — materijalna šteta = nastala 
počinjenjem opisanih kaznenih djela iznosi 
oko 80.650 eura. Nakon dovršenog 
kriminalističkog istraživanja osumnjičeni je 
predan  pritvorskom  nadzorniku, dok je 


posebno izvješće = podnijeto nadležnom 
Županijskom = državnom odvjetništvu u 
Zagrebu. 


Kako neslužbeno doznaje 24 sata, radi se o 
bivšem interventnom policajcu. 


U gluho doba noći dva muškarca ženi zapalila 
BMW u dvorištu! I ranije dobivala prijetnje 


Zagrebačka = policija = dovršila je 
kriminalističko istraživanje nad dvojicom 
osumnjičenih za palež BMW-a_ u 
vlasništvu 37-godišnjakinje, dok je mlađi 
muškarac osumnjičen i za prijetnje 
vlasnici automobila 1 članu njezine 
obitelji, prenosi index.hr 

Policija sumnja da su 28-godišnjak i 35- 
godišnjak prošle subote oko 2:30 u 
dvorištu kuće u Ulici II. Resnik zapalili 
BMW u vlasništvu 37-godišnjakinje, 
nakon čega su pobjegli. 


Provedenim kriminalističkim 

istraživanjem potvrđena je sumnja da je 
28-godišnjak u više navrata tijekom 
siječnja ove godine verbalno prijetio 37- 
godišnjakinji i članu njezine obitelji 
podmetanjem požara, što je kod nje 
izazvalo strah za osobnu sigurnost i njezin, 
ali i život člana njezine obitelji, kažu u 
policiji. 

Policija je izvijestila da je 28-godišnjak, 
uz = prijavu = nadležnom — državnom 
odvjetništvu, predan pritvorskom 
nadzorniku, dok se 35-godišnjak otprije 
nalazi u zatvoru u Zagrebu. 

Varaždinski Plesni klub Takt 
prema broju osvojenih medalja 


najuspješniji u 


Sportski natjecatelji plesači i plesačice, 
članovi Plesnog kluba Takt Varaždin postigli 
su fenomenalne rezultate na Prvenstvu 
Republike Hrvatske u standardnim plesovima 
koje se održalo u subotu u Petrinji, u 
organizaciji SPK  Petrinia iz Petrinje i 
Hrvatskog sportskog plesnog saveza. 

Tako su se njihovi plesači okitili s ukupno 
12 medalja. Osvojili su pet naslova državnih 
prvaka i zlatnih medalja, dva naslova državnih 
prvaka i srebrnih medalja te pet brončanih 
medalja. 

Državna prvakinja postala je Tessa 
Hrženjak u kategoriji mlađi osnovci solo, 
Linda Šoštarek u kategoriji mlađa mladež 
solo, Marta Majcen osvojila je čak dva 
naslova državne prvakinje i to u kategoriji 
starije mladeži i u kategoriji U-21 solo te mali 
tim (grupa) Sparkle squad u kategoriji mlađe 
mladeži, u sastavu Anja Strelec, Emili Šobak, 
Karolina Bogović i Korina Eršeg. 

Državni viceprvaci postali su Martin Biškup 
i Vana Grčić u kategoriji mlađi osnovci (plesni 
parovi) te Borna Habulan Budja i Dita 
Habuzin u kategoriji osnovci (plesni parovi). 
Brončane medalje osvojili su Emili Šobak u 
kategoriji mlađa mladež solo, Natali Franolić 
u kategoriji mladež solo, Iva Friščić u 
kategoriji U-21 solo, Viktoria Ptiček u 
kategoriji odrasli solo te Matej Bolšec i 


Karolina Bogović mlađa mladež (plesni 
parovi). 

Sve rezultate možete pogledati u nastavku: 
MLAĐI OSNOVCI SOLO 
Tessa Hrženjak — zlatna medalja i naslov 
državne prvakinje 
OSNOVCI SOLO 
Leona Borak — 6. mjesto 
MLAĐA MLADEŽ SOLO 
Emili Šobak — 3. mjesto i brončana medalja 
Vana Biškup — 12. mjesto 
Anamari Čanjevac — 23. mjesto 
MLADEŽ SOLO 
Linda Šoštarek — zlatna medalja i naslov 
državne prvakinje 
Natali Franolić — 3. mjesto i brončana medalja 
Korina Eršeg — 5. mjesto 
STARIJA MLADEŽ SOLO 
Marta Majcen — zlatna medalja i naslov 
državne prvakinje 


Hrvatskoj! 


Iva Friščić — 5. mjesto 

Maja Racanović — 6. mjesto 

Luna Papec — 12. mjesto 

Ela Alibašić — 17. mjesto 

U-21 SOLO 

Marta Majcen — zlatna medalja i naslov 
državne prvakinje 

Maja Racanović — 4. mjesto 

Luna Papec — 8. mjesto 

Ela Alibašić — 14. mjesto 

ODRASLI SOLO 

Viktoria Ptiček — 3. mjesto i brončana medalja 
MLAĐI OSNOVCI - PLESNI PAROVI 
Martin Biškup — Vana Grčić — srebrna medalja 
i naslov državnih viceprvaka 

OSNOVCI - PLESNI PAROVI 

Borna Habulan Budja i Dita Habuzin - srebrna 
medalja i naslov državnih viceprvaka 

Filip Marčun i Barbara Videc — 5. mjesto 
MLAĐA MLADEŽ - PLESNI PAROVI 
Matej Bolšec i Karolina Bogović — 3. mjesto i 
brončana medalja 

Ivan Pilinger i Anja Strelec — 5. mjesto 
STARIJA MLADEŽ - PLESNI PAROVI 
Luka Gladović i Elena Majcen — 7. mjesto 
MLAĐA MLADEŽ - MALI TIMOVI 
Sparkle squad (Anja Strelec, Korina Eršeg, 
Emili Šobak i Karolina Bogović) — Zlatna 
medalja i naslov državnih prvakinja 


NA NOGE VARAŽDINU DOLAZI HAJDUK! 
Kovačević: Želimo nastaviti pozitivan niz na domaćem trenu 


Varaždinski prvoligaš u subotu će od 15 
sati = ugostiti = drugoplasiranu = ekipu 
SuperSport Hrvatske nogometne lige, 
Nogometni klub Hajduk iz Splita. Nakon 
poraza u Puli, Varaždinci će tražiti nove 
bodove na domaćem terenu. Trener 
Nogometnog = kluba = Varaždin — Mario 
Kovačević i napadač Michele Šego, igrač 
koji je došao u NK Varaždin upravo iz 
redova Hajduka, najavili su  subotnju 
utakmicu. 

Kovačević je izjavio da se već i u gradu i 
u svlačionici osjeća kako dolazi jedan veliki 
protivnik. 

-Iako su u rezultatskoj krizi, Hajduk je 
Hajduk i mi naše subotnje protivnike 

varaždin 


cijenimo i poštujemo. Sve ćemo učiniti da, 
nakon Slaven Belupa, nastavimo pozitivan 
niz na domaćem terenu — rekao je 
Kovačević. 

-S Hajdukom smo igrali dobre utakmice, a 


obje su otišle na njihovu stranu. Nadam se 
da ćemo ponovno igrati tako dobro, ali da će 
ovaj put sreća biti na našoj strani te da ćemo 
uzeti bodove — izjavio je Kovačević 
napomenuvši kako je Hajduk jedina ekipa 
protiv koje ovu sezonu nisu uzeli niti jedan 
bod što ih izrazito motivira. 

Za subotnju utakmicu Kovačević nema 
briga s igračkim kadrom, pošto su se od 
prošli put oporavili i Jozo Stanić i Niko 
Domjanić, a registriran je i Rafael Pereira. 

-Konkurencija je sve veća i mene to 
veseli, jedni druge moramo tjerati da 
budemo bolji. Imamo za razmišljanje koga 
postaviti protiv Hajduka — zaključio je 
Kovačević. 

Završila 26. Zimska brdska 
liga Ivančica 2022/2023. 


U nedjelju, 5. veljače, završilo je 26. 
izdanje ,,Zimske brdske lige Ivančica“, 
najstarije zimske brdske lige u Hrvatskoj. 
Po izrazito hladnom vremenu i visokom 
snijegu, na vrh se uspjelo ,,probiti“ 69 
trkačica i trkača. 

U pravim zimskim uvjetima pobjedu je 
odnio Luka Špehar iz SD Lastavica, drugi 
je u ovom kolu bio Neven Čorko, član AK 
Rudolf Perešin, dok je treći bio Saša 
Horvat iz AK Međimurja. Trojica 
natjecatelja su unatoč otežanim uvjetima 
uspjeli dionicu istrčati ispod sat vremena. 

Navedeni trojac čini i ukupan poredak u 
muškoj konkurenciji. 

Ništa manje hrabre nisu bile ni žene, 
kojih je na ovom ,,smrznutom“ kolu bilo 
15, najbrža među njima je bila Andrea 
Heged iz Varaždina, druga je ciljem prošla 
Ivana Zeljko izAK Međimurje dok je treća 


bila Suzana Dinjar iz AK Rudolf Perešin. 

Liga je počela 27. studenog prošle 
godine i kroz 5 kola, uz jedno kolo koje 
smo morali otkazati zbog loših vremenskih 
uvjeta, opravdala je naziv ,,zimska“ jer je 
samo jedno kolo bilo bez snijega. Prosjek 
od 97 trkača po kolu samo je pokazatelj da 
liga zadnjih sezona dobiva na popularnosti 
i postala je veoma omiljena u svim 
županijama sjeverne Hrvatske pa i šire. 

Najbolja žena u ukupnom poretku bila je 
Marija Lukina iz AK Rudolf Perešin koja 
je pobijedila u četiri kola i tako nadmoćno 
osvojila ligu, drugo mjesto ukupno pripalo 
je Andrei Heged iz Varaždina, dok je treće 
mjesto osvojila Alenka Horvat, članica AK 
Međimurje. 

Sve rezultate 5. kola, kao i u ukupnog 
> > poretka, možete pronaći na web stranici 
a organizatora www.tkmarathon95.hr 


NAJBOLJI MEĐIMURSKI SPORTAŠI 


Najbolja sportašica grada Čakovca i ove godine je Antonia 
Ružić, koja je osvojila 1. mjesto na Europskom prvenstvu za 
juniorke do 18 godina, te dosegnula 322. mjesto WTA liste. 
Najbolji sportaš je Filip Ude, s dva 3. mjesta na svjetskim 
kupovima, te 7. mjestom na Svjetskom prvenstvu i 1. mjestom 
CRO GYM lige. 

Najboljom ženskom ekipom grada Čakovca proglašena je 
seniorska ekipa Ženskog rukometnog kluba Zrinski. Najbolju 
momčad čine seniori Streljačkog kluba Alzas, a najbolji sportski 
par su kuglači Željezničara Denis Košak i Franjo Gosarić. 
Priznanja za sudjelovanje u ljetnim kampovima su primili Lana 
Miličević, Jakov Jakopec, David Kodba, Borna Brez, Leo Mesarić, 
Lucija Jović, Ilija Pintarić, Vilim Pintarić, Fran Nemec, Sven 
Tkalčec, Leo Miličević, David Kovačić, Josip Kovačić, Noel 
Krištofić, Roko Vabec, Borna Vidović, Matija Mikac, Sven 
Krunoslav Novak, Elena Barić i Mila Pintarić. 

Priznanje Anto Dragić dobili su perspektivni sportaši Loren 
Janković Crnčec, Jona Žvorc, Leona Gulija, Ervin Šoltić, Mario 
Beliga, Sara Puklavec, Arian Crnčec, Lara Bel, Saša Podobnik, 

Grazija Jelenić, Lucija Vidović, Gabrijela Novak, Lorena Lukman, 
Andrija Železnjak i Jakov Radek. 

Ranko Orehovec iz Atletskog kluba Međimurje (za sudjelovanje 
na utrci Ultra trail Mont Blanc) te Nenad Vrbanec iz Judo kluba 
Zrinski (za 2. mjesto na svjetskom prvenstvu za osobe s Downovim 
sindromom) dobitnici su posebnog priznanja za 2022. godinu, a u 
kategoriji mladih sportaša priznanja su primili Anja Balent, Nevia 
Fotak i Nikola Topličanec. 

Župan Matija Posavec naglasio je ponos zbog velikog broja 
nominacija koje govore o iznimno dugačkom nizu sjajnih sportskih 
rezultata ostvarenih tijekom 2022. godine 

-Bila je to godina kada je Međimurska županija ponosno — kao 
prva u Hrvatskoj — ponijela titulu Europske regije sporta, a vi ste svi 
ne samo uzori mladima koji tek stasaju kao sportaši, već i istinski 
ambasadori titule i našega kraja. Svaki vaš uspjeh rezultat je 
velikog truda i odricanja te su tim više vaši rezultati sjajniji - rekao 
je župan Posavec te istaknuo kako Međimurska županija 
kontinuirano ulaže u sport, podržava sve sportske manifestacije te 
gradi i obnavlja sportske dvorane. 

Humanitarni koncert 
Zena iz centra svijeta“ 
za teško oboljele 


Članice udruge "Žene iz centra svijeta" čuvarice su baštine, ali 
pokušavaju biti i čuvarice zdravlja. Naime, već 15 godina u sklopu 
udruge djeluje i Fond za potporu teško oboljelih. 

Kroz Fond udruga pomaže članovima Fonda i njihovim 
obiteljima koje im se obrate molbom kada im je pomoć potrebna. 
Pomažu kod kupnje lijekova koji nisu na listi HZZO-a, nabavci i 
kupnji kvalitetnijih ortopedskih, slušnih, očnih i drugih pomagala, 
obavljanju pretraga neophodnih za daljnji tijek liječenja, a koje ne 
pokriva HZZO ni dopunsko zdravstveno osiguranje. 

Povodom 15 godina djelovanja Fonda za potporu teško oboljelih, 
Udruga organizira humanitarni koncert koji će se održati u subotu, 
11. veljače, u dvorani Centra za kulturu i informiranje *D. Novak" 
Ludbreg (Trg Svetog Trojstva 19) s početkom u 18 sati. 

U programu nastupaju Zbor Kluba  laringektomiranih 
Međimurske županije, Udruga  "Ludbreško sunce", ZVS 
"Pajdašice", Klapa Koprivnica i Aleksandar Horvat. 

Dobrovoljni prilozi sakupljat će se u holu dvorane, a 
prikupljenim donacijama Udruga će nastaviti pomagati teško 
oboljelima. 


Nakon dugih 27 godina pauze prva 
projekcija u Kinu Marija Bistrica! 


Od ove subote, 11. veljače Kino Marija Bistrica počinje s redovitim 
radom nakon dugih 27 godina pauze. Prvi na repertoaru povodom 
Valentinova biti će romantična komedija "Karta za raj" u subotu 11.02., u 
19:30 sati. 

Raspored prikazivanja filmova bit će objavljen na Instagram i Facebook 
stranici kina. 

Kino je opremljeno najsuvremenijom video i audio opremom, pa možete 
uživati u odličnoj slici i savršenom dolby surround zvuku. Za ugodan 
osjećaj zaslužna su vrlo ugodna anatomska sjedala kao i klimatizacija i 
podno grijanje. 

Karte možete kupiti u predvorju kina dva sata prije projekcije. 


DIREKTORICA: Marijana Sopek 
GLAVNA UREDNICA: Marijana Sopek 


NOVINARI: Siniša Kalajdžija, Jožica 
Miklaužić, Alenka Kučić, Tesa 
Klopotan, Andra Brkić, Mario Djak 

Maškare na Cevu — 


Totalno drukčiji od drugih! 


Ove subote, 11. veljače, Čevo će okupirati Supermani, Batmani, 
vještice, medvjedi i ostale vesele maske. 

Ako ste za malo drukčije maškare onda je ovo izbor za vas! Možete 
na ovaj Zagorski Klek, visine 562 m, letjeti, trčati, hodati ili koji već 
pogon izaberete. Možete i raketni, biti ćete zasigurno najbrži. 

Cross liga Čevo u sklopu redovnog zimskog kola lige " Godišnja 
doba na Čevu" , organizira Maškare na Čevu, s početkom u 12 sati. 
Start je u Završju Podbelskom kod kućice uz Bednju. Na mostu slijedi 
zagrijavanje uz ples, a onda maškare kreću na vrh Čeva gdje vas čeka 
pogled od "milijun dolara", a onda i zakuska i zabava. I nezaobilazne 
krafne. 

S Čeva možete i dalje u šetnju, do Puste Bele gdje možda sretnete 
Kralja Richarda Lavljeg srca ili do Grebengrada u kojem čeka knez 
Gardun. U dolini svakako stanite uz izvor Belski dol, uživajte u 
pogledu na dvorce Bela I i Bela II i nabavite pastrvu iz obližnjeg 
ribogojilišta. 

Nakon veselog i napornog dana svakako predahnite u ugostiteljskim 
objektima podno Čeva! 


Za Valentinovo u 
Stubičkim Toplicama - 
Koncert "Ja ljubim" 


Povodom dana zaljubljenih Turistička zajednica Općine 
Stubičke Toplice uz potporu Općinu i suorganizatore Udrugu 
Hrvatska žena, Udrugu umirovljenika i Sportsko ribolovno 
društvo Stubaki, organizira koncert pod prigodnim nazivom “Ja 
ljubim". 

Koncert će se održati na samo Valentinovo, 14. veljače od 18 
do 19.30 sati u paviljonu bolnice Stubičke Toplice, a u izvedbi 
dvoje vrsnih glazbenika, tenora Branimira Brajkovića i Marije 
Copor na klaviru. 

- Dođite i uživajte u vrhunskom koncertu, premijeri pjesme 
posvećene Stubakima, ali i u domaćim kolačima i kuhanom 
vinu - poručuju organizatori. 


e-mail:infoQsjever.hr 
Tel: 091/ 6000 620 

